DONCAT: Welcome Big Moon Barack\nΤο χθεσινό φεγγάρι από την βεράντα μου\nΜαζί με το μεγαλύτερο φεγγάρι των τελευταίων εβδομήντα ετών\nμας επισκέπτεται και ο σημαντικότερος (κατά τη γνώμη μου) πρόεδρος των ΗΠΑ των τελευταίων 70 ετών (μετά τον Franklin Delano Roosevelt).\nΞέρω ότι πολλοί δεν θα συμφωνήσουν μαζί μου – και γράφω αυτή την ανάρτηση για να έχουν όλη την δυνατότητα να διαφωνήσουν.\nΈζησα όλους τους προέδρους των τελευταίων 70 ετών. Νομίζω πως ο Ομπάμα ξεχωρίζει και σαν προσωπικότητα και σαν παρουσία. Ο μόνος που θα μπορούσε να τον ανταγωνιστεί ήταν ο Κένεντυ – αλλά δεν πρόλαβε να κάνει έργο. Και το λίγο που έκανε ήταν αποτυχημένο (ας θυμηθούμε την τραγική αντιπαράθεση με την Κούβα στον Κόλπο των Χοίρων).\nΉταν ο ορισμός της έννοιας «χαρισματικός». Ότι κι αν έκανε, από σοβαρή συζήτηση μέχρι τηλεοπτικό σόου, είχε κομψότητα και χάρη.\nΕπίσης κατά τη γνώμη μου ήταν ο καλύτερος ρήτορας μετά τον Αβραάμ Λίνκολν. Η τελευταία προεκλογική ομιλία του (“yes we can”) είναι μνημείο λόγου και έκφρασης. Μία πραγματική μυσταγωγία.\nΚι όλα αυτά ξεπερνώντας το μεγάλο φορτίο: για πολλούς ήταν απλώς ένας αράπης. Ξεκινούσε από το πλην – πολύ πλην.\nΚαι στις δύο θητείες του είχε αντίθετο το Κογκρέσο. Η πρώτη του προεδρική απόφαση ήταν το κλείσιμο του Γκουαντάναμο – που όμως ακυρώθηκε από τη Βουλή.\nΞέρω ότι οι αντιρρησίες θα επιτεθούν στην οικονομική του πολιτική. Ωστόσο, όπως έγραψα και πριν, με ένα αντιπολιτευόμενο Κογκρέσο κατάφερε να περιορίσει την ανεργία από 10% σε λιγότερο από το μισό.\nΓράφω αυτό το κείμενο μετά από πρόταση του σχολιαστή μας CsLaKoNaS που στο περασμένο Post μου πρότεινε να ανοίξουμε αυτή τη συζήτηση. Συγκεκριμένα έγραψε τα εξής:\n«Κάμετε ένα ξεχωριστό post να συζητήσουμε για την εποχή Ομπάμα. Μέχρι να το κάνετε θα συμφωνούμε ότι διαφωνούμε.\nΠίσω στο θέμα μας. Σε ό,τι αφορά την ανισότητα σας παραπέμπω εδώ:\nκαι συγκεκριμένα στον πίνακα median household income vs GDP.\nΕκεί θα παρατηρήσετε πως επί Ομπάμα, ενώ το GDP αυξάνεται, το μέσο εισόδημα των οικογενειών μειώνεται. Μία καθαρή ένδειξη αύξουσας ανισότητας.\nΕπίσης παρατηρείστε τις δύο ακτές και το εισόδημα που συγκεντρώνουν σε σχέση με την ενδοχώρα για να βγάλετε συμπέρασμα του πως κατανεμήθηκαν οι ψήφοι στις εκλογές.\nΑυτή η ανισότητα ενισχύει τα άκρα Σάντερς, Τραμπ και όλους όσοι υποστηρίζουν το Σύστημα/Αντι-Σύστημα».\nΔεν είμαι σε θέση να κρίνω – μη όντας ειδικός – αν η ανισότητα αυτή οφείλεται σε αποφάσεις του Προέδρου ή σε άλλα εγγενή αίτια, που δεν μπορούσε να αποφύγει. Δεν μπορώ να φανταστώ πως ένας άνθρωπος του δικού χαρακτήρα θα επέλεγε λύσεις που θα αδικούσαν τόσο μεγάλες κατηγορίες κοινού.\nΔεν πρέπει επίσης να ξεχνάμε τι κληρονόμησε: Μία βαριά πληγωμένη οικονομία. Διαβάζω στην Wikipedia ότι ήδη στα πρώτα δύο χρόνια της θητείας του υπέγραψε αποφασιστικά διατάγματα. Π. χ. Το American Recovery and Reinvestment Act of 2009 και το the Tax Relief, Unemployment Insurance Reauthorization, and Job Creation Act of 2010.\nΑλλά αυτά που γράφω είναι απλώς ένας πρόλογος για τον διάλογο. Κλείνοντας τον πρόλογο, θα τελειώσω με έναν τελευταίο έπαινο: δεν νομίζω ότι είπε ποτέ ψέματα. Αυτό, για ένα πολιτικό της εποχής μας, είναι πολύ σπάνιο.\nPosted by Nikos Dimou at Tuesday, November 15, 2016\nElias 15 November, 2016 08:42\nΌντως ο πλέον συμπαθής πρόεδρος που έχω και εγώ γνωρίσει. Το θέμα είναι γιατί οι Αμερικάνοι, μετά από οκτώ χρόνια κανονικότητας, δίχως σοβαρούς πολέμους, δίχως σοβαρές οικονομικές κρίσεις, επιλέγουν δύο προβληματικούς διαδόχους του:την Χίλαρη και τον Τραμπ.\nΤελικά η κοινωνική δυναμική είναι ένα πεδίο γεμάτο εκπλήξεις.\nForcibly Pseudonymous K2825 15 November, 2016 09:10\nΑναμφισβήτητα χαρισματικός επικοινωνιακά άνθρωπος. Τα μόνα δημόσια πρόσωπα που βλέποντας τα να κινούνται στην οθόνη μου έχω την εντύπωση ότι αιωρούνται - σαν να ακολουθούν αέρινη χορογραφία - είναι εκείνος και ο Δημήτρης Χορν.\nΤα νούμερα όμως λένε δυστυχώς άλλα:\nΑν ρίξετε μια ματιά στα οικονομικά στοιχεία των ΗΠΑ θα διαπιστώσετε ότι, επί προεδρίας του, είναι καταστροφικά, με όλους του δείκτες να βρίσκονται σε αρνητικό έδαφος - με κυριότερο αυτό της κατακόρυφης αύξησης του δημοσίου χρέους ως ποσοστού του ΑΕΠ.\nΣτον τομέα της εξωτερικής πολιτικής τα πράγματα είναι ακόμα χειρότερα. Λόγω των παλινωδιών του (βλ Ιράκ) υπήρξε υπαίτιος για τον θάνατο 10δων χιλιάδων Αράβων και την βύθιση της χώρας στο χάος. Στο Αφγανιστάν και την Συρία τα ίδια ... Άπαξ και το αγκίστρι χωθεί στην σάρκα δεν το βγάζεις τραβώντας το βίαια - ψιλά γράμματα για τον χαρισματικό πρόεδρο και τους συμβούλους του όλα αυτά ...\nΕπιπρόσθετα, υπό την ανοχή του και λόγω των αμερικανικών παρεμβάσεων γιγαντώθηκε το ISIS και αποσταθεροποιήθηκε όλο το γεωπολιτικό σύστημα στην μέση ανατολή με οικτρά για τους κατοίκους των περιοχών αποτελέσματα. Κοιτάξτε τις μεταβολές των μεταναστευτικών ροών βάση των στοιχείων του ΟΗΕ επί προεδρίας του και θα καταλάβετε ...\nΤηρουμένων των αναλογιών λοιπόν - από την σκοπιά ενός απομακρυσμένου από την εσωτερική πραγματικότητα των ΗΠΑ βαλκάνιου - ο Ομπάμα, ως πλανητάρχης, δεν υπήρξε τίποτα περισσότερο από έναν χαρισματικότερο και εντιμότερο Αλέξη Τσίπρα ... "'Ολο μέλι, μέλι και τηγανίτα τίποτα" από το λιγερόκορμο μελαχρινό αγόρι, δηλαδή ...\nAnonymous 15 November, 2016 17:07\nΜπορεί όχι - αλλά την έχει ερωμένη με μπόνους διορισμό, ακόμα καλύτερα δηλ. (Βλ Ζαχόπουλος)\nEin Steppenwolf 15 November, 2016 09:33\nΗ αύξηση της ανισότητας μπορεί να οφείλεται στο ότι ο διευθυντής δεν παντρεύεται πια τη γραμματέα του.\nAnonymous 15 November, 2016 20:47\nΜπορεί όχι - αλλά την έχει ερωμένη με μπόνους διορισμό, ακόμα καλύτερα δηλαδή (Βλ Ζαχόπουλος)\nEin Steppenwolf 18 November, 2016 00:55\nΣτις ΗΠΑ, όπου αναφερόμουν, έχουν μειωθεί δραματικά οι γάμοι μεταξύ μορφωμένων, εύπορων ανδρών και φτωχών γυναικών. Υπάρχουν πια πολλές μορφωμένες, επαγγελματικά επιτυχημένες γυναίκες, οι οποίες παντρεύονται τους συμφοιτητές ή τους συναδέλφους τους. Δηλαδή η ισότητα των δύο φύλων στην εκπαίδευση και στην εργασία επιτείνει την ανισότητα μεταξύ πλουσίων και φτωχών, με συνέπειες για τις επόμενες γενεές, καθώς τα παιδιά δύο εύπορων γονιών έχουν πολύ καλύτερες προοπτικές από τα παιδιά δύο φτωχών γονιών.\nΓι' αυτές τις εξελίξεις προφανώς και δεν ευθύνεται ο Ομπάμα, που όμως δεν εμποδίζει αρκετούς να τον κατηγορούν ότι η πολιτική του, η ανικανότητα των συμβούλων του κτλ. αύξησε την οικονομική ανισότητα.\nkapa-skeptikos 15 November, 2016 11:11\nΤι άλλαξε τα τελευταία χρόνια στη Μινεάπολη και στη... Λευκωσία.\nΛόγω οικογενειακών... υποχρεώσεων, κάνουμε... διπλή ζωή από το 2005.\nΚατά τη δωδεκαετία αυτή ζήσαμε και βιώνουμε ανάλογες εξελίξεις στη Μινεσότα και στην... Κύπρο, κυρίως ως... εργοδότες, ενοικιαστές αλλά και ιδιοκτήτες κατοικιών, αφού και εκεί και εδώ έπρεπε να προσλαμβάνουμε προσωπικό (νοσοκόμα, φροντίστριες και οικιακές βοηθούς, τουλάχιστον τρία τέσσερα άτομα - ήταν καιρός που είχαμε και πέντε άτομα προσωπικό (το ισόγειο του σπιτιού μας το χρησιμοποιώ ως επαγγελματικό χώρο με όσες υποχρεώσεις απαιτεί κάτι τέτοιο σε καθαριότητα και τάξη, αν λάβουμε υπόψη μας ότι έχουμε και δύο σκύλους και δύο γάτες συν μεγάλες αυλές).\n1. Μέχρι το 2007 στη Μινεσότα και μέχρι το 2009 στη Λευκωσία, οποιοσδήποτε ήθελε να εργαστεί, έβρισκε εργοδότη και έναν ικανοποιητικό μισθό. Στη Μινεσότα ήταν περίπου 1600 δολάρια (ο... βασικός, ας πούμε, έψαχνε και έβρισκες. Τα ίδια περίπου και στην Λευκωσία ήταν 800 ευρώ καθαρά (συν 200 ευρώ κοινωνικές ασφαλίσεις που επιβάρυναν τον εργοδότη).\nΘέλοντας και μη, λοιπόν, ήλθαμε και ερχόμαστε σε επαφή με πολύ κόσμο και κυρίως με εργαζομένους, αλλά και με την αγορά εργασίας,τόσο εκεί όσο και εδώ στη Λευκωσία και κυρίως δημιουργήσαμε και φιλίες, ας πούμε και κουμπαριές, λόγω της συναναστροφής μας με νοσοκόμες και γιατρούς, φαρμακοποιούς και αντέντηδες οικιακών βοηθών κοκ, γνωριμίες καλές που βασίζονταν κυρίως στην ποιότητα της Αντιγόνης, καθώς εγώ είμαι άνθρωπος απόμακρος και δήθεν πολυάσχολος.\n2. Ξαφνικά, μετά το 2008, άρχισαν να αλλάζουν τα πράγματα στη Μινεσότα: Όλοι οι γνωστοί μας που ήταν μικροεπιχειρηματίες (ομογενείς και μη) έχασαν τα μικρομάγαζά τους - εκείνοι μας είπαν ότι τα ενοίκια ήταν πολύ ψηλά, τα έσοδα λιγόστεψαν, οπότε δεν άξιζε. Άλλοι άραξαν στις αποταμιεύσεις τους, άλλοι φύγανε για άλλες πολιτείες και χαθήκαμε.\nΌλοι οι ανιδείκευτοι ή κάπως ειδικευμένοι υπάλληλοι μεγάλης ηλικίας, μείνανε σχεδόν στο δρόμο και έπρεπε ή να φύγουν έγκαιρα προς τα νότια (όπως και κάνανε οι περισσότεροι) ή να μείνουν, ελπίζοντας πως θα τακτοποιηθούν, κάτι που δεν έγινε και ευτυχώς προέκυψε η Πρόνοια του Ομπάμα.\nΑκόμη και εξαιρετικά στελέχη και επαγγελματίες (σαν τον Γιάννη τον γιατρό και τον Μάικλ τον αρχιτέκτονα) άρχισαν να αισθάνονται αφόρητες πιέσεις κάθε είδους. Ο Γιάννης αναγκάστηκε να μετοικήσει στον Κλίβελαντ (με το μισό μισθό) ενώ, από τότε, ο Μάικλ έχει... απολυθεί και έχει... επαναπροσληφθεί με το μισό του μισού από τους μισούς μισθούς που είχε κάποτε, τόσες φορές που δεν θυμόμαστε πια (είναι μια συνηθισμένη τακτική των εταιριών που αναδιαρθρώνονται). Τελευταία ή εταιρία του δεν τον πληρώνει καθόλου, του χρωστάνε οχτώ μισούς μισθούς από τους μισούς των μισών των καλών καιρών. Του λέμε να φύγει, αλλά πού να πάει έναν πενηνταεξάχρονος όταν το σπίτι και η οικογένειά του είναι εκεί;\n3. Στη Λευκωσία, όλοι οι γνωστοί μας που είναι ελεύθεροι επαγγελματίες (οι μισοί είναι πλέον άνεργοι), βρίσκονται σε δεινή κατάσταση. Τους σώζει που οι σύζυγοί τους είναι εκπαιδευτικοί του δημοσίου (εξ ου και η γνωριμία μας). Αλλά και να μην είχαμε γνωστούς και φίλους, μια βόλτα στους κύριους δρόμους της Λευκωσίας αρκεί για να δεις γέρημα τα καταστήματα. Το μόνο που σπάει κάπως τη μονοτονία είναι οι καφετέριες που φυτρώνουν σαν τα μανιτάρια και μαζεύουν κόσμο (δηλαδή ανέργους) οπότε η πόλη ξαναβρίσκει μία αλλόκοτη ζωντάνια που προκαλεί ανάμικτα συναισθήματα...\nkapa-skeptikos 15 November, 2016 11:12\n.... Η ΣΥΝΕΧΕΙΑ\n4. Η Μινεσότα παρέμενε πιστή στον Ομπάμα (στην Κλίντον, ήθελα να πω). Ίσως επειδή όσοι έχασαν τις δουλείες τους, πήραν τα μάτια τους και φύγανε, κάτι πολύ συνηθισμένο στις ΗΠΑ. Έμεινα οι εργαζόμενοι στις... υγιείς επιχειρήσεις και τεράστιος αριθμός μεσήλικων ανέργων που βρέθηκαν στην αγκαλιά της Πρόνοιας του Ομπάμα, με αξιοπρεπή διαμερίσματα και επίδομα φαγητού - ζούνε σαν άνθρωποι. Αυτό στην Κύπρο δεν συνέβη. Το ανέλαβε ο θεσμός της οικογένειας, οι δημόσιοι υπάλληλοι παππούδες και γιαγιάδες, μανάδες και πατεράδες που τρέφουν πλέον παιδιά και νύφες, εγγόνια και αδύναμους, επειδή, εδώ στην Κύπρο, παρά τις κάποιες μειώσεις των μισθών, ο δημόσιος υπάλληλος είναι καλοπληρωμένος (ένας μέσος δημόσιος υπάλληλος, λχ, με είκοσι χρόνια υπηρεσία φτάνει άνετα στις δυομιση με τρεις χιλιάδες ευρώ το μήνα.\n5. Οι πολιτικές επιπτώσεις και οι επιλογές φίλων και γνωστών, μας εξέπληξαν: άνθρωποι καλλιεργημένοι ακολούθησαν εδώ στην Κύπρο γελοίες υποσχέσεις και λαϊκισμούς του Λιλίκα και άλλων που ούτε το όνομά τους δεν θέλω να πω. Πηγαίνανε με χαρά στις συγκεντρώσεις του και εμείς απορούσαμε, τι στο διάολο περιμένουν από ψεύτες κυπρίους Τσίπρες!!!\n5. Την ίδια θλιβερή πολιτική συμπεριφορά είδαμε και από τους γνωστούς που χάσανε τις δουλειές τους και φύγανε άλλος από εδώ και άλλος από εκεί!!! Κανένας από δαύτους δεν ψήφισε Κλίντον. Κλίντον ψηφίσανε μόνο οι μεσήλικες γνωστοί μας που διαμένουν στις κατοικίες του Ομπάμα.\n6. Τέλος, από το 2005, όταν όλα ήταν ήρεμα, εκείνο που μας εντυπωσίασε στη ΜΙνεάπολη και στο Ρότσετερ ήταν η... ταξικότητα της ψήφου: δεν έβρισκες πλούσιο δημοκρατικό ούτε φτωχό Ρεπουμλικάνο. Τώρα αυτό έχει αλλάξει. Ο Τραμπ έφερε τα πάνω κάτω.\n8. Ο Ομπάμα δεν ήταν θαυματοποιός ούτε ψεύτης. Αυτό που έκανε ήταν πολύ σπουδαίο: το ότι δεν προκάλεσε νέους πολέμους και μετέφερε πόρους στο welfer state.\nΤα τρισεκατομμύρια που είχε ξοδέψει στους πολέμους ο μαλακοΜπουτς, τα ξεχάσανε. Τους πείραξε που ο Ομπαμα έδωσε λεφτά για κατοικίες και περίθαλψη στους αναξιοπαθούντες πρώην εργαζόμενους και νυν μακροχρονίους ανέργους - σε αυτούς έδωσε προτεραιότητα.\nΌμως ο Ομπάμα δεν αφέθηκε να λειτουργήσει σωστά. Δεν μπόρεσε να σπάσει τα μονοπώλια στα φάρμακα. Έτσι το Obamacare δείχνει θνησιγενές, αφού η μαφία των νοσοκομείων (θύμα της οποίας είμαστε και εμείς) εξακολουθεί και χρεώνει πολίτες και κράτος δέκα φορές πάνω!\nΑκόμη και αν δεν καταργηθεί η Πρόνοια του Ομπάμα, σύντομα θα ατροφήσει. Δεν μπορεί ένα απλό φάρμακο που στην ευρώπη κάνει κάτι ψιλά, εκεί να πωλείται 800 δολάρια!!! Γαμώ το, δηλαδή!\nΣυγγνώμη για την πολυλογία!\nNikos Dimou 15 November, 2016 11:52\nΕχω την εντύπωση πως οι περισσότερες αυτές αλλαγές και ανωμαλίες ξεκινάνε από την κατάρρευση της Lehman Brothers το 2008 που έκανε τεράστια ζημιά στην οικονομία των ΗΠΑ. Ο Ομπάμα ξεκίνησε την προεδρία του κάτω από τις χειρότερες συνθήκες - και από ότι διαβάζω, δεν κατάφερε να τις ανατρέψει. Φαίνεται πως οι οικονομικοί του σύμβουλοι δεν ήταν πολύ αποτελεσματικοί.\nAnonymous 16 November, 2016 22:45\n. Ο Ομπάμα ξεκίνησε την προεδρία του κάτω από τις χειρότερες συνθήκες - και από ότι διαβάζω, δεν κατάφερε να τις ανατρέψει. Φαίνεται πως οι οικονομικοί του σύμβουλοι δεν ήταν πολύ αποτελεσματικοί.\nΠάλι επιχείρημα ΣΥΡΙΖΕΟΥ, δεν φτέει ο Τσίπρας που δεν έχει καλούς συμβούλους, δεν φταίει που αλώνιζε ο Βαρουφάκης - Και εγω αναρωτιέμαι, ΠΟΙΟΣ diaole ΤΟΥΣ ΔΙΑΛΕΞΕ;\nAnonymous 15 November, 2016 11:53\nΣυμφωνούμε απόλυτα εδώ Κ. Δήμου!\nΤώρα να απαντήσω στον Forcibly Psedomymous. Δεν ξέρω από που βλέπετε τα οικονομικά νούμερα σας πάντως εγώ βλέπω άλλα. Ή ξεχνάτε πολύ συγκεκριμένα πράγματα. Λίγο πριν την εκλογή Ομπάμα η Αμερικανική οικονομία άρχισε να μπαίνει σε ελεύθερη πτώση. Με το που βγήκε την σταθεροποίησε. Τα μέτρα όλα που πήρε ήταν για να σταθεροποιήσει την οικονομία και ν δημιουργήσει θέσεις εργασίας, πράγμα που κατάφερε.\nΤα όποια αρνητικά νούμερα ήταν αποτέλεσμα της κρίσης, της απληστίας των πολυεθνικών και των στελεχών τους και γενικότερα ενός συστήματος που στόχο είχε το κέρδος και όχι την ευημερία της οικονομίας μέσα στην οποία λειτουργούσε.\nΟ Ομπάμα λοιπόν έθεσε τις βάσεις για να αναπτυχθεί ένα καινούργιο οικονομικό οικοδόμημα και περιέσωσε την μεσαία και χαμηλή τάξη. Αυτό έγινε όχι με μονεταρισμό αλλά με ορθές οικονομικές πρακτικές διάσωσης της οικονομίας.\nΤώρα όσον άφορα το daesh... εκ για αυτά που λέτε. Απλά LOL. Το daesh χρηματοδοτήθηκε από Σ.Αραβία, Κατάρ και Τουρκία. Εάν είχαν επέμβει οι Αμερικανοί σε εκείνη την περίοδο τότε ο Αραβικός πληθυσμός ίσως έβλεπε το Daesh σαν ήρωες. Οπότε σωστά τους άφησε πρώτα να παρεκτραπούν και ύστερα να του χτυπήσει ώστε να μην γιγαντωθούν πραγματικά.\nΣτο Ιράκ έπρεπε να απεμπλακεί επειγόντως αλλιώς θα είχε εμπλακεί στην αντιδικία που υπάρχει μεταξύ σιϊτων και σουνιτών με ακόμη χειρότερα αποτελέσματα για τις ΗΠΑ. Ως έχει η κατάσταση το μόνο που μπορούσαν να κάνουν οι ΗΠΑ ήταν να εγγυηθούν την σταθερότητα και τα σύνορα στην περιοχή και τίποτα παραπάνω. Περαιτέρω παραμονή τους θα έριχνε λάδι στην φωτιά.\nΟύτε ευθύνεται για την κατάσταση στην Συρία. Η Συγκεκριμένη χώρα αποτελεί πάτημα των Ρώσων στη Μ.Ανατολή και έχει την δυνατότητα να κόψει τον δυτικό ζωτικό χώρο στα δύο (με την συνεργασία Ιράν και Ρωσίας), Συμφέρον της Τουρκίας ήταν να μην έχουν οι Ρώσοι πάτημα εκεί και για αυτό έγινε ότι έγινε. Και μην ξεχνάτε ότι ο Ομπάμα δεν τον πολυσυμπαθεί τον Ερντογάν. Ούτε ο Ερντογάν εκείνον.\nΤελικά ο Μπαρακ Ομπάμα έκανε πολύ, μα πολύ καλά την δουλεία του. Διαχειρίστηκε πολύ δυσκολίες κατάστασίς και όπου μπορούσε είχε θετικό αντίκτυπό. Άλλου απλώς δεν τις έκανε χειρότερες. Αλλά ένα είναι σίγουρο: ότι ο κόσμος είναι σίγουρα καλύτερος λόγω προεδρίας του. Και ναι: Είναι πολύ σημαντικό να έχουμε ένα ΤΙΜΙΟ άνθρωπο για αρχηγό κράτους. Δείχνει ότι η διαφθορά μπορεί να σταματήσει και να μην επηρεάσει.\nHail to the Chief, και καλώς να μας έρθει! Θα ήθελα να είμαι Ελλάδα να τον δω, και θα ήθελα κάποτε να τον συναντήσω!\nForcibly Pseudonymous K2825 15 November, 2016 14:46\nΓενικώς αποφεύγω σε θέματα πολιτικής - άρα υποκειμενικής - αξιολόγησης να παραθέτω στοιχεία, αφού είμαι βέβαιος ότι σε κάθε άρθρο όπως το The Mess Obama Left Behind in Iraq θα υπάρχει κάποιο που θα το αντικρούει ...\nΠαρόλα αυτά το ζήτημα της πορείας του δημόσιου χρέους των ΗΠΑ ως ποσοστό του ΑΕΠ είναι χαρακτηριστική και δεν μπορεί να αποτελεί αντικείμενο υποκειμενικής ερμηνείας.\nΤα νούμερα όπως εγώ τα διαβάζω λένε ότι με τον ίδιο τρόπο που ο Ρίγκαν χρέωνε το κράτος για να επεκτείνει το πάρτι των ψυχροπολεμικών εξοπλισμών, με τον ίδιο τρόπο ο Ομπάμα το χρέωνε για να κάνει κοινωνική πολιτική με δανεικά - ανθρωπιστής με τα φράγκα των άλλων, ΑΚΡΙΒΩΣ όπως ο δικός μας Αντρέας ...\nAnonymous 15 November, 2016 17:34\n@ Γ. Μαραγκοπουλος. - Πολύ σωστά, αλλά τους ηγέτες δεν τους θέλουμε να κάνουν κάτι, αλλά το κάτι παραπάνω - αρκεί να μην έχουν...αυταπάτες. Με αυτή την λογική και ο δικός μας Σαμαράς, καλός διαχειριστής ήταν, να τον ξαναβγάλουμε...\nYannis H 15 November, 2016 12:06\nΕίμαι πραγματικός θαυμαστής του Ομπάμα.\nΚαι μόνο το γεγονός ότι είναι μαύρος, με μεσαίο όνομα ‘Χουσεΐν’ και έγινε Πρόεδρος των Ηνωμένων Πολιτειών, λέει πολλά για την επανάσταση που έφερε.\nΒέβαια, η ζωή είναι σπιράλ και ο ρατσισμός καθημερινή άσκηση. Μετά τον Ομπάμα ο Τραμπ. Μετά την μονοκρατορία της Ε.Ε. στη Γηραιά Ήπειρο, το Brexit. Μετά τις ελπίδες για πολιτικό Ισλάμ στην Τουρκία, ο σημερινός Ερντογάν. Μετά τους Έλληνες που το έπαιζαν μεγάλα αφεντικά σε Αλβανούς οικονομικούς μετανάστες, έγιναν οι ίδιοι οικονομικοί μετανάστες στα χρόνια της Κρίσης.\nΤο ότι ο Ομπάμα είναι καλός ρήτορας, το θεωρώ μικρό θέμα. Και ο Σαρκοζί ήταν καλός ρήτορας – αλλά ήταν γελοίος και μικρόψυχος.\nΑτυχές σημείο του Ομπάμα ήταν η μετριοπαθής στάση του στις αυθαιρεσίες των αστυνομικών κατά μαύρων πολιτών και το ότι παρέλαβε χρέος 2 τρις δολάρια από καταβολής αμερικανικού κράτους και το έφερε στα 2,9 τρις σε οκτώ χρόνια. Θυμίζει λίγο Καραμανλή και Τσίπρα μαζί.\nNikos Dimou 15 November, 2016 13:14\nΚαμμία σχέση: Η ρητορική του Σαρκοζί ήταν πολιτική υστερία. Η ρητορική του Ομπάμα ήταν λογοτεχνία. Οι λόγοι του θα διδάσκονται στα σχολεία.\nAnonymous 16 November, 2016 20:16\nνόμισα ότι σας τσάκωσα γιατί θυμόμουν το "λάμψη" αλλά τώρα πρόσεξα ότι το κείμενο σας άφηνε και τότε ορισμένες υπόνοιες για πολιτική του υστεροβουλία http://www.ndimou.gr/el/keimena/%CE%B4%CE%B9%CE%B1%CE%B4%CE%B9%CE%BA%CF%84%CF%85%CE%B1%CE%BA%CE%AC-%CF%83%CF%87%CF%8C%CE%BB%CE%B9%CE%B1/2008/%CE%BB%CE%AC%CE%BC%CF%88%CE%B7/\nAnonymous 15 November, 2016 12:27\nΧθες ρώτησα τον διάολο να μου πει τι γνώμη έχει για την επίσκεψη Ομπάμα. Έτσι, για να γράψω κάτι στο φόρουμ. Αυτός μου απάντησε:\n<< Και τι με νοιάζει εμένα ΡΕ, τι θα κάνει ο Ομπάμα; Να κι αν έρθει, να κι αν δεν έρθει, ο ολυμπιακός να κερδάει και όλοι οι άλλοι να πα να γ***θουν. >>\nΜετά τον ρώτησα, τι γνώμη έχει για τον DONCAT αλλά και για το που πάει το πράγμα στην Ελλάδα - για την δημοτικότητα αλλά και τις ανισότητες που ενισχύουν τα άκρα.\n- Να είσαι δημοφιλής και να κοιτάς ΠΑΝΤΑ τις μετρήσεις, μου είπε, είναι εργαλείο του διαβόλου.\n-Δεν κατάλαβα του λέω, δεν μου το κάνεις πιο λιανά;\nΚαι μου είπε τα παρακάτω:\nAnonymous 15 November, 2016 12:28\n<< Ένα site , ένα blog - ένα φόρουμ, τέλος πάντων, κρίνεται επιτυχημένο πρώτα και πάνω από όλα, από το όνομα του. Όσο πιο πετυχημένο το όνομα - τόσο πιο πετυχημένο το blog.\nΚαι για να είναι πετυχημένο (βλέπε: δημοφιλές) πρέπει να εκφράζει του πολλούς. Το πώς εκείνοι νιώθουν, το πόσο ταυτίζονται με αυτό. Η μάχη της διαφήμισης ξεκινά από εκεί -όπως και ο τίτλος ενός βιβλίου ή ενός κειμένου.\nΑς πούμε ο φτωχοδιάβολος Don, έχει κάτι το αρχοντικό: Δον Κιχώτης, Δον Ζουάν, Δον Κορλεόνε … Ασυνείδητα πάει και αβίαστα, σε αυτά τα ονόματα το μυαλό σας - αρκεί να είναι "Δον" - κι ας είναι φτωχοδιάβολος.\nΑλλά να είναι και Γάτος, (Cat) ταυτόχρονα, όπως ο μέσος Έλληνας, φτοχωδιαόλος και γάτος μαζί (Doncat).\nΑυτά για το όνομα του blog.\nAnonymous 15 November, 2016 12:29\nΑλλά χθες έριξα μία ματιά και στα top 5 sites πανελληνίως, που εκφράζουν πιστεύω ακόμα καλύτερα την συναισθηματική, εν γένει κατάσταση σας.\nΗ πρώτη είδηση, (κατευθυνόμενη ή μη) το site "Πρώτο θέμα" (Νο 5) φαίνεται να έπαψε να σας εκφράζει τόσο, τη σειρά του πήρε τώρα το site "Μακελιό" (No 4).\nH "Ζούγκλα" στην ψυχοσύνθεση σας (Νο 2) παραμένει διαχρονική αξία, ενώ "Οι αναζητήσεις σας" διαχρονικά, το "google" δηλαδή, παραμένουν ακόμα στην πρώτη θέση (Νο 1).\nΚαι εάν με ρωτάς τέλος, ποιο site είναι το τρίτο σε δημοτικότητα (Νο 3) ε, μα ποιο άλλο από τον αγαπημένο σας θείο Σκρουτz "skroutz.gr" θα μπορούσε να είναι;\nΔηλαδή την τσέπη σας.\nΚαι όπως ήταν αναμενόμενο: Μακελειό, Ζούγκλα και Σκρουτζ, με ανοδικές τάσεις, όλα τα άλλα με καθοδικές.\nΑ, ρε Έλληνα…>>\nNikos Dimou 15 November, 2016 13:11\nΜία ωραία φράση του Ηλία Μαγκλίνη από σημερινό άρθρο του στην "Καθημερινή": "Μέσα στην γενικευμένη μετριότητα των πολιτικών ηγετών διεθνώς, ο Μπαράκ Ομπάμα ήταν μία διαρκής υπενθύμιση του τι σημαίνει πολιτικός πολιτισμός".\nAnonymous 15 November, 2016 13:20\nΜε παλέτες υποδέχτηκαν τον Ομπαμα στο αεροδρόμιο. Τι έχετε να πείτε κύριε Δήμου;\nYannis H 15 November, 2016 13:33\nΣτο τέλος του άρθρου:\nNikos Dimou 15 November, 2016 13:41\nΕδώ του στείλαμε τον Καμμένο (μέγα οπαδό του Τραμπ) και οι παλέτες μας πείραξαν;\nAnonymous 15 November, 2016 13:58\nΩραία αυτή η επινόηση πάντως. Μ άρεσε.\nAnonymous 15 November, 2016 13:24\n"Το χθεσινό φεγγάρι από την βεράντα μου"\nΤι ωραία Φωτο.\nΚρίμα πάντως με τέτοιό φεγγάρι -μια φορά κάθε 70 χρόνια- που δεν σαν ενέπνευσε μια "βραδιά ποίησης"...ως θέμα.\nΑυτό γίνετε όταν τα επίκαιρα, δεν αφήνουν να φανούν τα σημαντικά (ή...συμπαντικά)!\nNikos Dimou 15 November, 2016 13:38\nΕχω γράψει ποιήματα για το φεγγάρι - δύο, γραμμένα με απόσταση 50 ετών, είχαν συμπεριληφθεί στο τελευταίο ημερολόγιο της Εταιρίας Συγγραφέων με θέμα το φεγγάρι.\nAnonymous 15 November, 2016 13:53\nΝαι, αλλά το μεγεθυμένο φεγγάρι καταδεικνύει έκδηλα και με τον ποιο εμφατικό τρόπο και την μεγεθυμένη ανάγκη των ποιητών να εκφραστούν. Όπως και τα μεγεθυμένα προβλήματα…\nForcibly Pseudonymous K2825 15 November, 2016 15:10\nΒασικά το μόνο που με βεβαίοτητα καταδεικνύει το μεγεθυσμένο φεγγάρι είναι η έλλειψη τηλεφακού και τρίποδου με επακόλουθο το ψηφιακό zoom+crop του θανάτου ... Οικοδεσπότα δύο πολύ καλές επιλοyes στην "τα κάνω όλα και συμφέρω" κατηγορία των enthusiasts superzoom 1" cameras ...\nSony Cyber-shot RX10 III\nΠροσωπικά έχω ένα προαίσθημα ότι την δεύτερη θα μου την φέρει ο Άγιος Βασίλης ... Με μια Nikon F3 και κάμποσους φακούς να σκονίζονται στο πατάρι εδώ και χρόνια είναι καιρός πια για μια αλλαγή - τα smartphonια και οι large sensor compact/bridge δεν φτάνουν μακριά ενώ οι DSLR απλά ταλαιπωρούν ...\nNikos Dimou 15 November, 2016 15:23\nΣωστός κατά 50%. Πράγματι βαρέθηκα να κουβαλήσω το τρίποδο (βαρύ \_Manfrotto) που δεν θα άλλαζε και τίποτα γιατί η ταχύτητα του κλείστρου ήταν ήδη 125. Όμως ο φακός ηταν 200ης τελέ.\nΚατά τα άλλα κι εγώ έχω παρατήσει τις Dslr κι έχω περάσει στις mirrorless + super compact.\nAnonymous 16 November, 2016 23:04\n"Πράγματι, το "μεγενθυμένο" γράφεται με "ν" - σημαντικότατη παράμετρος για την εξέλιξη της συζήτησης - τόσο της συγκεκριμένης όσο και γενικότερα ...\nΠοιος το είπε το παραπάνω, να δεις....\nYannis H 15 November, 2016 15:40\nΟ Τσίπρας στη συνάντηση με τον Ομπάμα έμενε χαμένος στην πολυθρόνα, έπαιρνε περίεργες στάσεις, έκανε μορφασμούς.\nΝα ένιωθε ενστικτωδώς την άβυσσο που τους χωρίζει; Να του ψιθύριζε η πρόνοια στο αυτί "Εσύ αντίκρυ με αυτόν; Κάποιο λάθος έγινε!"\nViennezos 15 November, 2016 17:03\nΟμολογώ ότι το εξής δεν αφορά άμεσα το θέμα αν ο Ομπάμα ήταν καλός πρόεδρος ή όχι. Απ’ ό,τι μπορώ να κρίνω, ήταν σαφώς καλύτερος από τον προχάτοχό του, αλλά σίγουρα δεν συμμερίζομαι τον ενθουσιασμό του οικοδεσπότη.\nTα τόσο επαινετικά λόγια του για τον Ομπάμα με έβαλαν σε σκέψεις. Η απορία μου είναι: "Για ποιον μιλάμε – και για ποιον όχι;"\nΠαραθέτω με ελάχιστες αναγκαίες παραλείψεις ή τροποποιήσεις μερικές φράσεις του Ν.Δ. (από την ανάρτηση και από ένα συμπληρωματικό σχόλιό του):\n"O XYZ ξεκίνησε την προεδρία / πρωθυπουργία του κάτω από τις χειρότερες συνθήκες - και από ότι διαβάζω, δεν κατάφερε να τις ανατρέψει. Φαίνεται πως οι οικονομικοί του σύμβουλοι δεν ήταν πολύ αποτελεσματικοί." [από ένα από τα παραπάνω σχόλια του Ν.Δ.]\n"είχε αντίθετο το ABC. Η πρώτη του απόφαση ήταν [...] – που όμως ακυρώθηκε από τo ABC."\n"Δεν μπορώ να φανταστώ πως ένας άνθρωπος του δικού χαρακτήρα θα επέλεγε λύσεις που θα αδικούσαν τόσο μεγάλες κατηγορίες κοινού.\nΔεν πρέπει επίσης να ξεχνάμε τι κληρονόμησε: Μία βαριά πληγωμένη οικονομία."\n"δεν νομίζω ότι είπε ποτέ ψέματα. Αυτό, για ένα πολιτικό της εποχής μας, είναι πολύ σπάνιο."\nΟ "XYZ" στο πρώτου απόσπασμα άραγε είναι ο Ομπάμα ή ο Τσίπρας; Μήπως δεν θα μπορούσαμε να ισχυριστούμε τα ίδια και για τους δύο;\nΣτο 2: Το "ABC" για τον Νίκο Δήμου είναι το Κογκρέσο (και η αμερικανική Βουλή ως σύνολο). Δεν θα μπορούσε όμως να αντικατασταθεί κάλλιστα το "ABC" με τη λέξη "δανειστές" (ή "Τρόικα"); Και η απόφαση για το κλείσιμο του Γκουαντάναμο με οποιοδήποτε σχέδιο τού Τσίπρα (και της κυβέρνησής του) με στόχο τη βελτίωση της κατάστασης των αθρώπων, το οποίο ακυρώθηκε (ή ματαιώθηκε) όμως από το εν λόγω ABC;\nΣτο 3: Γιατί ο Ομπάμα εμπνέει (στον Ν.Δ.) τόση εμπιστοσύνη, γιατί είναι καλός άνθρωπος, ενώ ο Τσίπρας – όταν αποτυχαίνει με παρόμοιο τρόπο σαν τον Ομπάμα – είναι κακός άνθρωπος;\nΣτο 4: Όπως στο 3: Ο Ομπάμα δεν είπε ποτέ ψέματα (νομίζει ο Ν.Δ.), ενώ ο Τσίπρας είναι λαϊκιστής που ανεύθυνα έδωσε στους ανθρώπους υποσχέσεις που ήταν ανίκανος να τηρήσει (δηλαδή στην ουσία ένας ψεύτης).\nΚύριε Δήμου, κατά τη γνώμη μου αντιμετωπίζετε τούς Ομπάμα και Τσίπρα με δύο μέτρα και δύο σταθμά. Ελαφρυντικά και δικαιολογίες για τον έναν μετατρέπονται σε κατηγορίες για τον άλλον. Θύμα των περιστάσεων ο πρώτος, ανέντιμος και ανίκανος λαοπλάνος ο δεύτερος. Τις καλύτερες προθέσεις είχε ο μεν με όσα είπε και έκανε, ενώ η δίψα για εξουσία είναι το κίνητρο για τα λόγια και τις πράξεις τού δε.\nΩς γνωστόν ούτε εγώ εκτιμώ τον Τσίπρα (έτσι όπως αποδείχθηκε μετά το "Όχι"). Αλλά παρ’ όλα αυτά νομίζω πως με τόσο άνιση μεταχείρηση τον αδικείτε (και ταυτόχρονα υπρεκτιμάτε τις αρετές του Ομπάμα).\nΥΓ: Στη Συρία ο Ομπάμα απέτυχε πλήρως, κατά τη γνώμη μου.\nNikos Dimou 15 November, 2016 17:23\nΜα τώρα τολμάτε να συγκρίνετε έναν κατά συρροή ψεύτη με έναν ακέραιο άνθρωπο; Ο Τσίπρας υποσχέθηκε ότι θα καταργήσει το μνημόνιο (με ένα νόμο και ένα άρθρο!) ότι θα καταργήσει τον ΕΝΦΙΑ, ότι θα δώσει 13η σύνταξη, ότι δεν θα μειώσει ποτέ τις συντάξεις, ότι θα εφαρμόσει το "πρόγραμμα της Θεσσαλονίκης"(παροχές αξίας 13 δις), ότι θα κάνει πάρκο το Ελληνικό... Θα μπορούσα να συνεχίσω για πολλή ώρα. Πολέμησε μέχρις εσχάτων υπέρ του ΟΧΙ για να ακολουθήσει εντός ωρών το ΝΑΙ στο Δημοψήφισμα. (Υποδειγματική συνέπεια!).\nΑπορώ πραγματικά πως τολμήσατε αυτή τη σύγκριση!\nThe Masterplan™ 15 November, 2016 18:43\nViennezos 15 November, 2016 19:01\n"Πολέμησε μέχρις εσχάτων υπέρ του ΟΧΙ για να ακολουθήσει εντός ωρών το ΝΑΙ στο Δημοψήφισμα. (Υποδειγματική συνέπεια!)."\nΣε αυτό το σημείο συμφωνούμε βέβαια. (Αν και φαντάζομαι ότι εσάς έτσι κι αλλιώς σας βόλευε αυτή η στροφή του Τσίπρα. Δεν νομίζω πως ήσαστε υποστηρικτής του "Όχι".)\nΚατά τα άλλα, όμως, επιβεβαιώσατε πλήρως την υποψία μου: Ο ένας είναι "κατά συρροή ψεύτης" λοιπόν, ο άλλος "ακέραιος άνθρωπος". Τη σύγκριση τη θεωρείτε μάλιστα ιεροσυλία ("τολμάτε να συγκρίνετε", "πώς τολμήσατε αυτή τη σύγκριση"). – Όπως φαίνεται, καμιά φορά καταφέρνω να ταράξω τον ορθολογικό και ψύχραιμο τρόπο σκέψης σας. ;-)\nΚατά κάποιον τρόπο πρόκειται για συνέχεια της προηγούμενης συζήτησης περί συστήματος και ευθύνης: Είστε της γνώμης ότι για τις αποτυχίες του Ομπάμα φταίει το σύστημα (δηλαδή το πολιτικό σύστημα των ΗΠΑ με το Κογκρέσο κ.λπ.) σε συνδυασμό με τις δυσμενείς συνθήκες (τη βαριά οικονομική κληρονομιά κ.λπ.), ενώ για τις αποτυχίες του Τσίπρα φταίει ο ίδιος, και μάλιστα όχι μόνο λόγω ανικανότητας, αλλά λόγω κακού χαρακτήρα.\nΔεν αποκλείεται βέβαια να είναι όντως έτσι (απλά) τα πράγματα. Μόνο που ούτε εσείς ούτε κανένας άλλος μπορεί να το κρίνει και πολύ λιγότερο να το αποδείξει. Θα έπρεπε να γνωρίζει κανείς και τα δύο πρόσωπα από κοντά, να είναι παρών στη λήψη αποφάσεων στους εσωτερικούς κύκλους κ.λπ.κ.λπ. Πράγμα αδύνατον δηλαδή. Αυτό που απομένει, λοιπόν, ως βάση για τέτοιου είδους αξιολογήσεις και χαρακτηρισμούς είναι κάποιες προσωπικές εντυπώσεις που συνήθως βασίζονται σε όσα μας δείχνουν και λένε τα ΜΜΕ και οι οποίες διαμορφώνονται ανάλογα με τις ιδεολογικές προτιμήσεις (και προκαταλήψεις) μας.\nNikos Dimou 15 November, 2016 22:14\nΥπάρχει μία βασική διαφορά:\nΟ Τσίπρας έλεγε ψέματα εν γνώσει ότι αποκλείεται να πραγματοποιήσει αυτά που υποσχόταν. Δεν μπορείς να υπόσχεσαι παροχές 12 δις όταν δεν έχεις φράγκο στο ταμείο σου και περιμένεις τα δανεικά για να πληρώσεις μισθούς και συντάξεις. Κορόιδευε τον κόσμο εν ψυχρώ.\nΟ Ομπάμα προσπάθησε να κάνει πράγματα μέσα στα όρια του δυνατού - άλλα τα πέτυχε, άλλα όχι. Αυτό συμβαίνει με κάθε πολιτικό. Αλλά ουδέποτε υποσχέθηκε το ακατόρθωτο. Δεν κορόιδεψε κανένα.\nκρυομόλυνα πραβού δρυμώσεις 16 November, 2016 04:09\nΕίσαι υπαρκτό σώμα της βιολογικής πραγματικότητας, Vienneze; Διερωτιέμαι γιατί βασανίστηκα να διαβάσω το γραπτό πράγμα και ένιωθα σαν πολύπλοκη βέβαια αντίδραση, που στην Χημεία την ονομάζουν ώσμωση, στην επιφάνεια κάποιου πλανήτη χωρίς ατμόσφαιρα πάνω του πατώντας. Έτσι ο Βαρουφάκης έγραψε το βιβλίο του, λέω.\nCsLaKoNaS 15 November, 2016 17:54\nΚατ' αρχάς με τιμά η αναφορά σας στο πρόσωπό μου.\nΘέλω να πω ότι ζω και εργάζομαι στις ΗΠΑ από το 2008 με καθεστώς βίζας. Αν ψήφιζα στις αμερικανικές εκλογές θα ψήφιζα Ομπάμα και το 2008 και το 2012. Το 2016 θα ψήφιζα Χίλαρυ γιατί πιστεύω ότι ένα διεφθαρμένοι κατεστημένο είναι πολύ καλύτερο από την παράνοια.\nΓια την ώρα θα επαναλάβω ότι η παρακαταθήκη Ομπάμα θα φανεί στα επόμενα χρόνια. Είναι ακόμα νωρίς να κρίνουμε συμπερασματικά. Είναι κάτι που συμφωνούμε (ίσως το μόνο :) ).\nΘα επανέλθω με περισσότερα στοιχεία για την 8ετία Ομπάμα. Τα θετικά και τα αρνητικά της.\nΓια την ώρα σας αφήνω να απολαύσετε την επίσκεψη Ομπάμα στην Αθήνα, το καθηλωτικό ύφος του και τις συγκλονιστικές του απόψεις για το πόσο σωστά τα έκανε όλα και το πόσο δίκιο είχε σε ό,τι πολιτικές χάραξε, παρά το γεγονός ότι οι ΗΠΑ έχουν συντριπτικά επιλέξει ρεπουμπλικάνους ηγέτες σε όλα τα επίπεδα με αποκορύφωμα τον Τραμπ.\nAnonymous 15 November, 2016 18:47\nΟ πρόεδρος Ομπάμα αποπνέει μια ανθρωπιά που δύσκολα περιγράφεται, μα πολύ εύκολα βιώνεται...\nAnonymous 15 November, 2016 21:00\nΗ θητεία του Ομπάμα στην εξωτερική πολιτική ήταν φιλειρηνικη, απέσυρε τα στρατεύματα από το Ιράκ, έκανε την αποκατάσταση με την Κούβα, έκανε συμφωνία με τα πυρηνικά του Ιράν( θα δείξει σε βάθος χρόνου αν τηρήσει τη συμφωνία), αν είχε και λίγη αποφασιστικότητα θα απέτρεπε τους Ρώσους να επέμβουν στην εγγύς ανατολή. Για τη χώρα του έκανε το περίφημο obamacare που έσωσε 20.000.000 ανασφάλιστους, τα έβαλε με το λομπι της οπλοκατοχής,δεν κατάφερε να το περιορίσει ένεκα ρεπουμπλικάνων. Τώρα αυτό που με ανησυχεί είναι η άνοδος των ακροδεξιών και κόμματα που είναι φιλορωσικα, που αν συνεχίσουν θα φέρουν χάος στον κόσμο. Πάντως στην Αμερική θα μπορούσε να είχαν τροποποιηση το σύνταγμα να μην εκλέγεται μόνο 2 φορές στην προεδρία. Συμφωνώ κύριε Δήμου ήταν ένας πρόεδρος πολύ αυθεντικός.\nAnonymous 16 November, 2016 00:16\nΣυμφωνώ απόλυτα με τον οικοδεσπότη. Ένας από τους σημαντικότερους προέδρους στην Ιστορία της Αμερικής.\nΜε την επίσκεψή του στην Ελλάδα παρέδωσε μαθήματα πολιτικού πολιτισμού (τουλάχιστον σε όσους δεν είναι ανεπίδεκτοι).\nΗ αναφορά του στον επιτάφιο του Περικλέους (του Θουκυδίδη), κατά την ομιλία του στο δείπνο του προεδρικού μεγάρου, ήταν πολύ εντυπωσιακή.\nΑγαπητέ Ομπάμα, ένας ανώνυμος σχολιαστής του διαδικτύου σε καλωσορίζει!\nppp 16 November, 2016 01:06\nαντιγράφω την απάντηση του βαρουφάκη στο ερώτημα (αλλά είναι νάρκισσος, άρα δεν έχει αξία το τί λέει)\nObama had a window of opportunity when he was first elected in 2008. He was a highly popular president, with control of the senate, who came to power when Wall Street had collapsed and the banking community was in tatters. He had a real chance to establish a New Deal programme just as Franklin D. Roosevelt did in the Thirties. Instead, he employed Larry Summers and Tim Geithner as his economic advisers — the gravediggers of the New Deal institutions. They both served in the Clinton administration which dismantled the last checks and balances on Wall Street, including rendering the Glass-Steagall Act obsolete in 1996.\nHow do we best judge Obama? On his intellectual capacity, which is unquestionable, and also in terms of his politics. He was never a progressive. The problem for Obama was that all the left-wingers projected onto him the image they wanted to see, which was different to who he really was. He is a social climber, who wanted to become a member of the establishment, rather than to challenge it. His efforts to ingratiate himself have led to him handing over the presidency to Trump.\nNikos Dimou 16 November, 2016 07:59\nΚαλό θα ήταν να μεταφράζονται εκτενή ξενόγλωσσα κείμενα. Πάντως με δύο λόγια ο Βαρουφάκης επιπλήττει τον Ομπάμα διότι με την αρχή της θητείας του δεν εφάρμοσε την Βαρουφάκειον συνταγή μιάς ελεγχόμενης οικονομίας...\nViennezos 16 November, 2016 15:01\nΈχει ενδιαφέρον η άποψη του Βαφουφάκη (η οποία φυαικά ενοχλεί τον οικοδεσπότη που δεν διστάζει μάλιστα να παραποίησει τα όσα λέει ο πρώτος).\nΝα η προσπάθεια σωστής μετάφρασης έστω των δύο εξής αξιοσημείωτων προτάσεων:\n"The problem for Obama was that all the left-wingers projected onto him the image they wanted to see, which was different to who he really was. He is a social climber, who wanted to become a member of the establishment, rather than to challenge it."\n"Το πρόβλημα για τον Ομπάμα ήταν ότι όλοι οι αριστεροί πρόβαλαν επάνω του την εικόνα που ήθελαν να δουν, η οποία ήταν διαφορετική από το ποιος ήταν αυτός πραγματικά. Είναι κοινωνικά ανερχόμενος που ήθελε να γίνει μέλος του κατεστημένου, παρά να το προκαλέσει."\nΤι ευχάριστη αντίθεση σε όλο το λιβάνισμα που διαβάζουμε ...\nNikos Dimou 16 November, 2016 15:13\nΑχ Viennezos δεν καταλάβατε τίποτα. Ο Βαρουφάκης ερμηνεύει τα πάντα με βάση τον εαυτό του. Αυτός ο ίδιος υπήρξε (και παραμένει) ο κοινωνικά ανερχόμενος που προσπαθεί να γίνει μέλος ενός νέου κατεστημένου. Πιστέψτε με - τον παρακολουθώ από χρόνια.\nΤο να μιλάει έτσι ο Βαρουφακης για τον Ομπάμα θυμίζει την λαϊκή παροιμία: "Είπε ο γάιδαρος τον πετεινό κεφάλα".\nViennezos 16 November, 2016 16:22\n"Ο Βαρουφάκης ερμηνεύει τα πάντα με βάση τον εαυτό του. Αυτός ο ίδιος υπήρξε (και παραμένει) ο κοινωνικά ανερχόμενος που προσπαθεί να γίνει μέλος ενός νέου κατεστημένου."\nΊσως να έχετε δίκιο. Δεν αποκλείεται βέβαια. Για δίλημμα πρόκειται: Από τη μια πλευρά έχουμε αυτά που υποστηρίζει ο Βαρουφάκης, από την άλλη έχουμε αυτά που υποστηρίζετε εσείς (είτε για τα θέματα που θίγει αυτός είτε – όπως εδώ – για αυτόν τον ίδιο).\nΈτσι χρειάζεται μια απόφαση για την οποία μού συστήνετε:\n"Πιστέψτε με - τον παρακολουθώ από χρόνια."\nΑλλά γιατί να πιστεύω έσας (και όχι τον Βαφουφάκη); Για ποιο λόγο να έχω εμπιστοσύνη σε όσα λέτε εσείς και όχι στα λεγόμενα (και στην ακεραιότητα) του Βαρουφάφκη;\nΜε λίγα λόγια: Τι σας κάνει πιο αξιόπιστο (ή: Γιατί νομίζετε πως είστε πιο αξιόπιστος) από τον Βαρουφάκη;\n(Για γενική απορία πρόκειται στην ουσία. Ο Βαρουφάκης δεν είναι παρά ένα πολύ κατάλληλο παράδειγμα.)\nκρυομόλυνα πραβού δρυμώσεις 16 November, 2016 16:44\nΟ Βαρουφάκης ήταν απλώς ένας υπάλληλος του Σόρος, που σαν υπάλληλο τον χρησιμοποίησε ο δωσίλογος Τσίπρας, για να εμφανιστεί στα ιδρύματα του Σορος για δημόσιες σχέσεις. Όσο γι' "αυτά που υποστήριξε" ο Βαρουφάκης, τίποτα απολύτως δεν υποστήριξε και που να απευθύνεται σε λογικό άνθρωπο.\nNikos Dimou 16 November, 2016 16:46\nΑυτό εξαρτάται από σας. Εσείς θα κρίνετε, με βάση την πολιτεία του καθενός, ποιος είναι πιο αξιόπιστος...\nΓΕΩΡΓΙΟΣ ΠΑΠΑΔΟΠΟΥΛΟΣ 16 November, 2016 09:36\nΜίλησε με ειλικρίνεια ο Ομπάμα, και είπε και πολλά, δεν αρκέστηκε σε τυπικότητες, για παράδειγμα ότι αυτοί μπορούν και κόβουν νόμισμα και άλλα, αν παρατηρήσει κανείς τους ηγέτες των μεγάλων κρατών θα διαπιστώσει ότι λένε πολλές αλήθειες και δεν αρκούνται σε έναν απλό ξύλινο λόγο ο οποίος ξύλινος λόγος για όλες τις χρήσεις και στιγμές είναι αποκλειστικό δημιούργημα του κράτους των Αθηνών από παλαιόθεν. Θέλεις να γίνεις ιστορικός; Πολιτικός; Δικηγόρος; Kαλλιτέχνης; Oτιδήποτε; Mίλα ξύλινα, ακαδημαϊκά και άχρωμα για τα πάντα και γίνε συγκεκριμένος μόνο σε ότι αφορά τα προσωπικά σου συμφέροντα. Τραγική για την Ελλάδα η σύγκριση των δύο πρωθυπουργών, από τη μια ένας κομψός κύριος που ξέρει να μιλάει και από την άλλη ένας ψεύτικος λέτσος, ευτραφής, νυσταγμένος που ούτε τα τυπικά λόγια δεν ξέρει να πει.\nNikos Dimou 16 November, 2016 09:54\nΝα που συμφωνούμε κάπου - και μάλιστα 100%! Η αντιπαράθεση και των λόγων και της συμπεριφοράς και της γλώσσας του σώματος, ήταν συντριπτική. Και ο ενικός; Φιλαράκι σου από τα παλιά είναι ο Πρόεδρος των ΗΠΑ και του μιλάς στον ενικό;\nThe Masterplan™ 16 November, 2016 10:38\nAnonymous 16 November, 2016 14:36\nΑυτό το επιχείρημα είναι έωλο:\nΠρώτον δεν του μιλά, αναφέρεται σε αυτόν και δεύτερον:\nΑνταπάντηση θα μπορούσε να ήταν..."Φιλαράκι σου από τα παλιά είναι ΓΕΩΡΓΙΟΣ ΠΑΠΑΔΟΠΟΥΛΟΣ και του μιλάς στον ενικό;"\nAnonymous 16 November, 2016 16:47\nΤελικά αίολη (και όχι έωλη) έμεινε η προσπάθειά μου να διαβάζω ταυτόχρονα και βιαστικά διάφορα κείμενα χωρίς γιαλιά...\nNikos Dimou 16 November, 2016 17:04\nΤο έωλη ήταν σωστό. Μόνον ο Μπαμπινιώτης γράφει αίολη, κανείς άλλος ειδικος δεν αποδέχεται αυτή τη γραφή και το τελευταίο λεξικό της Ακαδημίας την αποκαλεί λανθασμένη.\nAnonymous 16 November, 2016 18:49\nΔεν ξέρω δεν είμαι ειδικός -απλά ανορθόγραφος.Άλλα πριν κάνω την διόρθωση έριξα μια ματιά εδώ:\nsgvv 16 November, 2016 10:22\nΓια Ομπάμα -- κατά τη γνώμη μου, η πικρή γεύση που αφήνει οφείλεται στο ότι δεν δικαίωσε τις εξαιρετικά υψηλές προσδοκίες για σαρωτικές, θεμελιώδεις αλλαγές που είχε δημιουργήσει και ο ίδιος. Στο εσωτερικό των ΗΠΑ, χωρίς να μπω σε λεπτομέρειες που τις ανέφεραν και άλλοι παραπάνω, διαχειρίστηκε όμως την οικονομική και κοινωνική κατάσταση που βρήκε με τον καλύτερο δυνατό τρόπο. Στο εξωτερικό, κυριολεκτικά ανέστησε το καταρρακωμένο ίματζ των ΗΠΑ στο μεγαλύτερο μέρος του κόσμου. Τα σωστά του βήματα (Ιράν, Κούβα), κατά τη γνώμη μου είναι σημαντικότερα από τα λάθη ή τις παραλείψεις του (Συρία, Λιβύη, Ουκρανία).\nΔεν είναι τυχαίο ότι φεύγει με το υψηλότερο approval rating για Πρόεδρο μετά τον Ρήγκαν. Και με αυτά που προβλέπω ότι θα ακολουθήσουν με τον Αμερικάνο Μπερλουσκόνι που τον διαδέχεται, το κύρος του μόνο θα ανεβαίνει...\nForcibly Pseudonymous K2825 16 November, 2016 12:39\nΤι ποσοστά αποδοχής θα είχε εάν ήταν λευκός, γηραιός και με το σουλούπι του Χάρυ Τρούμαν, έχετε αναρωτηθεί?\nNikos Dimou 16 November, 2016 13:11\nΤο "λευκός" θα ήταν θετικό. Διαβάσατε το tweet του δημάρχου στις ΗΠΑ που έγραψε: "επιτέλους με την Μελάνια θα έχουμε μία ωραία γυναίκα στο Λευκό Οίκο και όχι μία μαϊμου με τακούνια". Βρίζει την πανέξυπνη και πανέμορφη Μισέλ - μόνο και μόνο επειδή είναι μαύρη!\nsgvv 16 November, 2016 14:13\nForcibly Pseudonymus, δεν γνωρίζω τι ποσοστά αποδοχής θα είχε εάν ήταν λευκός. Νομίζω ότι ξέρω όμως τι θα έλεγαν οι Ρεπουμπλικάνοι για έναν μαύρο υποψήφιο εάν είχε (σαν τον Τραμπ) πέντε παιδιά από τρεις γυναίκες, με την τελευταία 30 χρόνια μικρότερή του, με γυμνές φωτογραφήσεις και 40 λίφτινγκ. Και για τους μαύρους γενικότερα.\nDion.M. 16 November, 2016 10:49\nΣε ένα ντοκυμανταίρ με θέμα τον Τζόνστον ανεφέρθη μια σφυγμομέτρηση στις ΗΠΑ για τον καλύτερο πρόεδρο από τον Κέννεντυ και μετά. Στην τελευταία θέση κατετάγη ο Νίξον. Ο Τζόνσον στην τρίτη από το τέλος. Δεν μπόρεσα να βρώ όλα τα αποτελέσματα της κατάταξης με την σειρά. Υποψιάζομαι ότι ο Μπους ο νεώτερος και ο Κάρτερ θα ήταν στις τελευταίες θέσεις ενώ ο Ρήγκαν και ο Κέννεντυ θα είναι στις πρώτες. Για τον Ομπάμα η γνώμη μου είναι ότι του ανήκει μια από τις πρώτες θέσεις, μαζι με τον εμβληματικό JFK και τον Ρήγκαν, ο οποίος θεωρείται ο νικητής του ψυχρού πολέμου.\nYannis H 16 November, 2016 11:25\nΔιάβασα για τον Τσίπρα στη συνάντηση με τον Ομπάμα:\n"ύφος μάγκα που μόλις υπέστη εγκεφαλικό"\nΚαι για τα απίστευτα greeklish του Τσίπρα:\nAnonymous 16 November, 2016 13:10\nPείτε ότι θέλετε, τα ρο του Τσίπρα δεν τα φτάνει κανένας. Δύο ρο θα μείνουν στην ιστορία τα ρω του Έρωτα του Ελύτη και τα ρο τα αμερικάνικα του Τσίπα.\nAnonymous 16 November, 2016 12:09\nΜια απορία: έχει δαιμονισμένους και στην Επάνου Γη;\nNikos Dimou 16 November, 2016 13:19\nΑν βλέπατε και τους αναρχοαυτόνομους στην Πατησίων πως λύσσαγαν στις 3 το πρωι εχτές δεν θα ρωτούσατε...\nAnonymous 16 November, 2016 13:27\nΆμα είναι έτσι τότε να έρθω, ετοιμάζω βαλίτσες και κατά τις 11 το βράδυ ξεκινάω.\nNikos Dimou 16 November, 2016 15:05\nΜόλις τελείωσε η ομιλία του Ομπάμα. Την παρακολούθησα σε live streaming χωρίς την ενοχλητική ελληνική μετάφραση (όπου τελικά, δεν άκουγες καμία). Χαίρομαι που έζησα αυτή τη στιγμή. Κάπως έτσι θα ένιωσε και κάποιος αρχαίος ακούγοντας τον Επιτάφιο του Περικλή. Ήταν το καλύτερο και πιο πλήρες εγκώμιο της δημοκρατίας. Χωρίς κορώνες, νηφάλιο και εξαιρετικά λιτό.\nForcibly Pseudonymous K2825 16 November, 2016 15:47\nΜε την μόνη διαφορά ότι εάν Έλληνας πρωθυπουργός έλεγε ΑΚΡΙΒΩΣ τα ίδια, θα τον ψέγατε για φανατική προγονοπληξία, και στήρο εθνικισμό ... με τα παροιμιώδη πλέον double standards σας ... Ντεκαντάνς indeed.\nNikos Dimou 16 November, 2016 16:07\nΛυπάμαι - και διαμαρτύρομαι. Ο Ομπάμα δεν μίλησε για την Ελληνική Δημοκρατία - αλλά για την δημοκρατία γενικά - η μόνη αναφορά στην Ελλάδα ήταν ότι ξεκίνησε εδώ (και όπως είπε με πολλά προβλήματα και ελλείψεις). Το 95% της ομιλίας δεν είχε σχέση με την Ελλάδα - αλλά με την σύγχρονη δημοκρατία και τα προβλήματά της.\n"τα παροιμιώδη double standards μου" πού τα βρήκατε και έγιναν κι όλας παροιμιώδη; Λίγος σεβασμός στον συνομιλητή σας δεν θα έβλαπτε.\nΚαι ο στείρος γράφεται με "ει".\nForcibly Pseudonymous K2825 16 November, 2016 16:32\nΠράγματι, το "στείρος" γράφεται με "ει" - σημαντικότατη παράμετρος για την εξέλιξη της συζήτησης - τόσο της συγκεκριμένης όσο και γενικότερα ...\nΌσο για τα περί έλλειψης σεβασμού - για πολλοστή φορά ακατανόητα και γι' αυτό ανάξια σχολιασμού, νυν και αεί ...\nNikos Dimou 16 November, 2016 16:53\nΔεν καταλαβαίνετε ότι να κατηγορείτε κάποιον για μόνιμα και "παροιμιώδη" double standards είναι σαν να τον αποκαλείτε διπρόσωπο; Και πρόκειται για επιχείρημα επί προσωπικού; (Ad hominem).\nΑν θέλετε να κάνετε σωστό (fair) διάλογο θα κρίνετε τις γνώμες και όχι τα άτομα.\nΙδιαίτερα μάλιστα όταν οι κρίσεις σας είναι εντελώς ανυπόστατες.\nAnonymous 16 November, 2016 15:41\nΑχ, κ. Δήμου,\nαν ο Ομπάμα ήταν λευκός, ξανθούλης, πρώην πράκτορας της KGB και λεγόταν... Ομπαμούτιν, θα τον προσκυνούσε ακόμη κι ο Λαφαζάνης!\nDion.M. 16 November, 2016 15:59\nΜας έκανε να αισθανθούμε ψηλότερα και να σηκώσουμε τα βλέμματά μας από την ντροπή και την κατάθλιψη που ζούμε 6 χρόνια τώρα. Προσωπικά ευγνωμονώ.\ncivil 16 November, 2016 16:08\nΉμουνα νιος και γέρασα και μιά από τα ίδια. Από δω δεν μπόρεσα να παρακολουθήσω βήμα βήμα την επίσκεψη του Ομπάμα, και δεν θα τό ήθελα άλλωστε, όμως βλέποντας από απέξω το γεγονός ρωτάω: τι θέλαμε από την επίσκεψη? Συνήθως είναι το να κάτσουν καλά οι Τούρκοι και να πέσει κανά φράγκο (ευρώ). Ίσως και κανά μεταχειρισμένο F580 ή έστω F10. Τα πήραμε? Τα υπόλοιπα καλά είναι κ. Δήμου για να δώσουν τροφή σε 2000 δημοσιογράφους και 200 site για καμμιά βδομάδα. Αν είχαμε '80 θα τον βλέπαμε να ρίχνει και καμμιά στροφή σε ήχους Ζορμπά ή Ιτιάς. 'Επαιξε και το παιχνίδι του κουραδόμαγκα Τσίπρα τον οποίο είδα κουρασμένο, δεν μπορεί να πάει πιο ψηλά, και εδώ που είναι πολύ του πέφτει. Θα το θεωρούσα επιτυχία να έστελνε τουλάχιστον 2.000.000 παραπάνω τουρίστες του χρόνου ή να άνοιγε καμμιά δουλεία για 5-10 χιλιάδες ανέργους. Η όλη ιστορία μου θυμίζει άοσμες π@@@ές. Ή όπως είπε και ο Περικλής "πολύ γκλου γκλου και από γκολ τίποτα".\nΕπισημαίνω ότι είμαι εντελώς απογοητευμένος/αρνητικός από το τι συμβαίνει στην Ελλάδα εδώ και κάποια χρόνια οπότε έτσι δικαιολογείται και το ύφος μου. Δώστε μου κάτι θετικό ώστε να αλλάξει.\nΌταν βγήκε ο Ομπάμα είχα συγκινηθεί, κυρίως βλέποντας τον Jesse Jackson να κλαίει σαν μικρό παιδί. Και ναι πιστεύω ότι ο Ομπάμα υπήρξε τουλάχιστον θετικός για τη χώρα του και τον κόσμο. Ωστόσο ας μην ξεχνάμε ότι διαδέχτηκε ένα μίασμα της ιστορίας αλλά αφήνει την εξουσία σε ένα "εν δυνάμει" μίασμα, άρα κάτι δεν πήγε καλά.\nΔιαβάζω από το Βήμα "πολιτική διαθήκη με ύμνο στη δημοκρατία από Ομπάμα". Σκέφτομαι αν με αναφέρει η διαθήκη γιατί το παιδί μου έχει ανάγκες....\nNikos Dimou 16 November, 2016 16:15\nΚάνετε ένα βασικό λάθος. Ο Ομπάμα δεν ήρθε για μας. Ήρθε για να ολοκληρώσει την προεδρία του μιλώντας για την δημοκρατία στον τόπο που γεννήθηκε. Το σχόλιό σας θυμίζει τα παιδάκια: "τι μου έφερες, μπαμπά;"\nΜας έδωσε μία μεγάλη παγκόσμια δημοσιότητα που μας κάνει καλό, αλλά αυτό ήταν παρεπόμενο της δικής του ανάγκης να μιλήσει εδώ.\nDion.M. 16 November, 2016 16:45\nΚοίταξα τι είναι το F 580... Δεν μπόρεσα να βρώ τίποτα. Ένα λάστιχο της Bridgestone έχει αυτόν τον κωδικό. Για το F 10 επίσης δεν βρήκα τίποτα. Υπάρχει το αντιαρματικό αεροπλάνο A -10, πολύ επιτυχημένο, αλλά αν και ξεπερασμένο, θεωρείται επιθετικό και νομίζω δεν το εξάγουν. :-)\ncivil 16 November, 2016 17:02\nΟ Πάκης το έθεσε αλλιώς, "μη λησμονάτε τη χώρα μου", αυτό τι ήταν?\nΤελικά το ζητούμενο ήταν ένας ύμνος στη δημοκρατία και τον Περικλή για την υστεροφημία του Ομπάμα? Τότε χαρά στα σκέλια του Άδωνη και του Ζουράρη.\nΗ πολιτική είναι πάρε δώσε, αλλιώς ο Ομπάμα εξασφαλίζει πελάτες για το μέλλον (σεμινάρια, ομιλίες, πρόεδρος φιλανθρωπικών ιδρυμάτων) και εμείς είχαμε κάτι να ασχοληθούμε για δύο ημέρες, ξανά πίσω στο ΕΚΑΣ τώρα. Η παγκόσμια δημοσιότητα μπορεί να είναι και αρνητική.\nΗ ματιά του euronews στην επίσκεψη στην Ελλάδα και στην Ευρώπη,\nNikos Dimou 16 November, 2016 17:09\nΑκατανόητα μικρόψυχη αντιμετώπιση μιάς ιστορικής στιγμής.\ncivil 16 November, 2016 17:16\nΣυγγνώμη για το χρόνο που χάσατε :-). Ωστόσο και ένα εργοστάσιο για λάστιχα θα ήταν καλό, η Ελλάδα είναι η μοναδική χώρα που εισάγει όλα τα ελαστικά που χρησιμοποιεί (http://www.kathimerini.gr/755333/article/oikonomia/ellhnikh-oikonomia/h-makra-kai-pikrh-istoria-twn-loyketwn-sthn-ellhnikh-viomhxania)\nΤα Α-10 πετάνε ακόμα? Νόμιζα ότι το τελευταίο έπεσε μόνο του από άνοια λόγω ηλικίας.\nNikos Dimou 16 November, 2016 17:34\nΛάστιχα, ε; Οι συνδικαλιστές έκλεισαν το εργοστάσιο της Pirelli στην Πάτρα. Για ανάλογους λόγους έκλεισε παλιότερα η Goodyear στην Θεσσαλονίκη. Τι να τις κάνουμε τις επενδύσεις - άμα κλείνουμε τα εργοστάσια;\nGeorge 16 November, 2016 16:14\nΘεωρω την θητεια Ομπαμα σχετικα καλη. Ομως η εμμονη του στο Obamacare του χαλασε την συνταγη. Ειναι μυθος οτι πριν δεν υπηρχε φροντιδα για ολους. Στα πολυ θετικα του...εβαλε πολλες φορες αλλες υπερδυναμεις εμπρος των ευθυνων τους. Εδωσε αλλο πνευμα στην εξωτερικη πολιτικη των ΗΠΑ...και αρκετοι αλλαξαν αποψη οτι για ολα φταιει η ιμπεριαλιστικη πολιτικη των ΗΠΑ. Και χωρις ΗΠΑ μπαχαλο εγιναν Συρια, Λιβυη κτλ. Η Αμερικανικη εξωτερικη πολιτικη αρχισε τελος να καταλαβαινει (με τον Ομπαμα) πως εσωτερικες υποστηρικτικες παρενεσεις οδηγουν σε γορδιους δεσμους.\nvaggman 16 November, 2016 16:27\nΕξαιρετική ομιλία. Ο Ομπαμα έχει βαθιά γνώση της ιστορίας, ίσως τελικά είναι ένα από τα κυριότερα χαρακτηριστικά των μεγάλων πολιτικών.\nAnonymous 16 November, 2016 17:03\nπροσπάθησα να ακούσω και εγώ την ομιλία του Obama, μετά από λίγο ψάξιμο επιτυχώς χωρίς την ΕΝΟΧΛΗΤΙΚΟΤΑΤΗ μετάφραση. Δεν μπορώ να σκεφτώ ομιλία προσώπου με μεγαλύτερη ακρίβεια έκφρασης και ειλικρίνεια, τουλάχιστον τα τελευταία 30 χρόνια που έχω ένα επίπεδο κρίσης ανεκτό ακόμα και από εμένα τον ίδιο. Η ομιλία, μου δημιούργησε πολλές σκέψεις και με έχει κάνει εδώ και καμιά ώρα να ρωτάω και να προσπαθώ να απαντήσω στον εαυτό μου μια σειρά από ερωτήματα. Το τελευταίο που μου ήρθε στο μυαλό είναι αν και κατά πόσο μπορεί η Ευρώπη να αποφύγει έναν πόλεμο οικονομικό, πολιτικό, ταξικό και εν τέλη στρατιωτικό στο μέλλον. Αυτό που κατέδειξε η ομιλία του Obama περισσότερο από οτιδήποτε άλλο κατά την άποψη μου είναι η έλλειψη Ευρωπαίων πολιτικών και στοχαστων, ηγετών που θα τολμίσουν επιτέλους την πολιτική ένωση των λαών της Ευρώπης, πριν αυτό γίνει ως αναγκαίο αποτέλεσμα ενός ακόμα επιτακτικού - όπως τώρα φαντάζει- πολέμου μεταξύ των μεγάλων δυνάμεων της Ευρώπης.\nΕκεί λοιπόν που μερικοί βλέπουν ομάδες και συμφέροντα, ο απλός και ακεραιος πρόεδρος της μεγαλύτερης δημοκρατίας του κόσμου εστίασε στο αγαθό που μας προσέφερε αυτή εδώ η μικρή χώρα πριν πολλα χρόνια και που παρόλες τις ατέλειες του, παραμένει αυτό το μέσο, το εργαλείο που δημιουργεί τισ προϋποθέσεις για μια καλύτερη ζωή και ένα φωτεινό μέλλον για όλους μας.\nCsLaKoNaS 16 November, 2016 17:06\nΚαι τώρα που το καρακατσουλιό (από μεριάς μας) σχετικά με την επίσκεψη του Προέδρου τελείωσε, ας μιλήσουμε για μερικά από τα γεγονότα και τα δεδομένα της θητείας του στην Αμερική και τον Κόσμο.\nΓράφει ο ΝΔ : " Ήταν ο ορισμός της έννοιας «χαρισματικός». [...] Μία πραγματική μυσταγωγία."\nΚαι δε σας προβλημάτισε αυτή ακριβώς η ρητορική δεινότητα ;\nΔε σας φόβισε ότι αυτό του ακριβώς το (αδιαμφισβήτητο) χάρισμα μπορεί να υπερκαλύψει τις όποιες λάθος/καταστροφικές πολιτικές του επιλογές ;\nΔεν το εχετε συναντήσει στο παρελθόν στην Ελλάδα ή αλλού;\nΔεν μπορείτε να κάνετε τη σκέψη ότι όπως εσάς σας μαγεύει αυτό το γρήγορο περπάτημα-τζόκινγκ του Προέδρου Ομπάμα, άλλους τους μαγεύει το "τσοβόλα δώστα όλα" ή άλλους οι κλανιές του Λαζόπουλου ; Είναι ορθολογικός τρόπος σκέψης αυτός;\nΘα μιλήσουμε για τα αποτελέσματα της πολιτικής του Ομπάμα και θα δούμε πόσο μαγεμένοι θα μείνουμε στο τέλος.\nCsLaKoNaS 16 November, 2016 17:07\nΓράφει ο ΝΔ : "Σε θέματα ανθρωπίνων δικαιωμάτων [...] Obamacare."\nκαι οι προβλέπεται στα 21 τρις μέχρι το Γενάρη.\nΓιατί είναι πάρα πολύ ωραίο να κάνεις το σοσιαλιστή με τα λεφτά των άλλων και δη των αγέννητων αμερικανών. Αυτό δεν έκανε και ο Καταλληλότερος και μας έστειλε το ΔΝΤ; Με τη διαφορά ότι δεν είχε τη νομισματική πολιτική στα χέρια του. Αν είναι δυνατόν οι ΗΠΑ να χρεωκοπήσουν...όχι αλλά εχασαν την άριστη πιστοληπτική τους ικανότητα το 2011, αύξησαν 2 φορές το ταβάνι χρέους και έκλεισε μία φορά η ομοσπονδιακή κυβέρνηση (2013) γιατί ξέμεινε από λεφτά.\nΚαι τι σημασία έχει; Ο Κόσμος έχει δουλειά! (Έφαγε ο κοσμάκης ψωμί επί Αντρέα που λέγαμε)\n2. Job Creation per Presidential Terms\nReagan (+16.1 εκατ.)\nClinton (+22.8 εκατ.)\nObama (+9.9 εκατ.)\nΝαι αλλά είχε να αντιμετωπίσει τη φούσκα των Στεγαστικών.\nΔεν αντιλέγω και πράγματι το stimulus package δεν πήγε άσχημα, να τα λέμε όλα.\nΌμως και ο Reagan είχε προβλήματα και ο Bush έχασε δυο πύργους στην αρχή της θητείας του.\nΟ Ομπάμα δεν έκανε τίποτα παραπάνω από το να τυπώσει χρήμα και να το πετάξει στην οικονομία. Το κλάσμα job creation vs debt δεν αναδεικνύει ΚΑΜΙΑ ΠΟΛΙΤΙΚΗ ΕΠΙΤΥΧΙΑ. Του 'ναντιον η οικονομία αυτή τη στιγμή βρίσκεται σε μία τρελή πορεία ανισότητας. Ο πολίτης δε μπορεί να αποταμιεύσει λόγω των μηδενικών επιτοκίων και ειναι αναγκασμένος είτε να σωρεύει χρέος ( νέες πιστωτικές κάρτες με 0% τόκο για 21 μήνες!!!!) είτε να το επενδύσει σε ομολογα / χρηματιστήριο. Ο Dow Jones σπάει το ένα ρεκόρ μετά το άλλο. Με λίγα λόγια Ο ΟΡΙΣΜΟΣ ΤΗΣ ΟΙΚΟΝΟΜΙΚΗΣ ΑΝΙΣΟΤΗΤΑΣ.\nCsLaKoNaS 16 November, 2016 17:08\nΤα είπαμε στο κυριο άρθρο να μην τα ξαναλέμε. Αλλά είναι καλό να εστιάσουμε στην ανισότητα των αφροαμερικάνων. Τα πήγαν καλύτερα οι πολίτες αυτοί επί Ομπάμα;\nΑπάντηση : Μόνο στην Ανεργία η οποία μειώθηκε στους αφροαμερικανούς κατά 30.7% (στοιχεία Μαρτιού 2016 _ Bureau of Labor Statistics) .\nΚατά τα άλλα, πήγαμε χάλια.\n-- 26.2 % κάτω από τα όρια της φτώχειας (ήταν 25.8% το 2008)\n-- Μέσο εισόδημα $35,398 (ήταν $35,954 το 2008)\n-- 11,699,000 στα κουπόνια σίτησης (ήταν 7,393,000 το 2008)\n-- 9.1 % λιγότεροι αφροαμερικανοί είναι ιδιοκτήτες σπιτιών\n(πηγή : National Review _article 433222)\nΝαι, αλλά δεν τον άφησε το κακό Κογκρέσο!!!\nCsLaKoNaS 16 November, 2016 17:09\nΓράφει ο ΝΔ : "με ένα αντιπολιτευόμενο Κογκρέσο "\nΤι επιχείρημα είναι αυτό !\nΌποιος επικαλείται τέτοιο επιχείρημα είτε δεν εχει ενημερωθεί πως το Κογκρέσο είναι σώμα εκλεγμένων αντιπροσώπων (όπως ο Πρόεδρος) είτε δεν γνωρίζει τις εξουσίες του Λευκού Οίκου στα θέματα εσωτερικής πολιτικής, ή δε γνωρίζει πώς λειτουργεί εν γένει η Δημοκρατία.\nΣε κάθε περίπτωση είναι ντροπή να επικαλούνται τέτοιες δικαιολογίες. Η κρίση των πολιτών σε ενδιάμεσες και μη εκλογές καθορίζει το βαθμό που οι απόψεις του πρόεδρου ή/και των δύο σωμάτων οφείλουν να συνυπάρξουν. Όταν ο κόσμος δια της ψήφου του απαιτεί συνενοήση τότε οι ΑΠΟΨΑΡΕΣ ΚΑΙ ΤΑ ΟΡΑΜΑΤΑ μπαίνουν στην άκρη. Όχι γιατί είναι λάθος ή γιατί είναι σωστά, αλλά γιατί έτσι αποφάσισαν οι πολίτες. Η δύναμη της Αμερικανικής Δημοκρατίας (της παλαιότερης συνεχούς δημοκρατίας του πλανήτη) εδράζεται ακριβώς εκεί. Στο ότι το σύστημα εξουσίας και το Σύνταγμα είναι έτσι δομημένα που απαγορεύουν την ανάδειξη Τυράννων ή πολιτικών που να ασκούν τα καθήκοντά τους με ολοκληρωτικό τρόπο.\nΟ Πρόεδρος Ομπάμα παρά το ύφος του, κυβέρνησε 8 χρόνια με πολύ αυταρχικό τρόπο , κυρίως με executive orders (τα αντίστοιχα ΠΝΠ που έχουμε εδώ).\n---Αποκορύφωμα όλων ήταν ένα νομοσχέδιο εσωτερικής ασφάλειας που πήγε να περάσει το 2013, κατά το οποίο άνοιγε ο δρόμος να θανατώνονται με εντολή προέδρου, αμερικανοί πολίτες χωρίς δίκη σε αμερικανικό έδαφος. Το νομοσχέδιο αυτό κατέπεσε με 13ωρο filibustering από το γερουσιαστή Rand Paul .\nΝαι, αλλά έκανε το Obamacare.\nCsLaKoNaS 16 November, 2016 17:10\nΓράφει ο ΝΔ : "δεν νομίζω ότι είπε ποτέ ψέματα"\nΟ Πρόεδρος Ομπάμα είπε ψέματα στον αμερικανικό λαό ότι με το OBAMACARE οι πολίτες θα κρατήσουν τα προγράμματα υγείας που ήδη έχουν και το γιατρό της επιλογής τους αλλά και πως τα ασφάλιστρα δε θα αυξηθούν.\nΝαι, αλλά μπήκαν στην ασφάλιση 20,000,000 μη ασφαλισμένοι.\n---> Ναι αλλά να μην ξεχνάμε πως το έκαμαν με την τσέπη των υπολοίπων. Δηλαδή ένα κομμάτι πολιτών που δε θεωρούσαν σημαντικό να εργαστούν για να αποταμιεύσουν για την υγεία τους, θα επιβαρύνουν το κομμάτι των πολιτών αυτών που το έπραξαν, στερούμενοι αυτοί ή τα παιδιά τους άλλες χαρές και ευκαιρίες. Να είμαστε εξηγημένοι ότι έτσι έγινε.\nΜα μπροστά στην υγεία των ανθρώπων εσύ σκέφτεσαι τα χρήματα (ρε άθλιο νεοφιλελεύθερο υποκείμενο - θα προσέθετα). Θα το αντιπαρέλθω αυτό το επιχείρημα γιατί είναι εκτός θέματος (αν θέλει ο οικοδεσπότης ας οργανώσει μια άλλη συζήτηση).\nΤο ObamaCare ως ανταποδωτικό/αναδιανεμητικό σύστημα απέτυχε. Όχι να ένταξει 20 εκατ. ανασφάλιστους. Αυτό είναι το εύκολο. Απέτυχε να ειναι βιώσιμο. Οι νέοι δεν "μπήκαν" για να στηρίξουν, οι γέροι που δεν είχαν πληρώσει μία ζωή "μπήκαν", και τώρα τη νύφη την πληρώνουν όσοι ήταν μέσα ήδη. Ο ίδιος ο Μπιλ Κλίντον το παραδεχθηκε αυτό, η Χίλαρι είπε ότι πρέπει να μεταρρυθμιστεί. Τα ασφαλιστρα εχουν αυξηθεί από 20% έως 70% και οι ρεπουμπλικάνοι θα προσπαθήσουν να το αντικαταστήσουν με κάτι που μπορεί να δουλέψει. Σε κάθε περίπτωση δε θα πεταχτούν τα 20 εκατ. των νεων ασφαλισμενων εκτώς συστήματος. Αυτό δε μπορεί να γίνει.\nCsLaKoNaS 16 November, 2016 17:11\nΓράφει ο ΝΔ: "Όχι μόνο δεν [...] πρόεδρος, Ειρήνης [...] το θεωρώ θετικό. "\nΣτα θετικά σημειώνουμε:\n- τη δολοφονία του Μπιν Λαντεν (μετά από 10+ χρόνια και ένα σκασμό τρις)\n- τη συμφωνία με το Ιραν (παρά την κριτική από τους Ρεπ. και για λογους αμφιβολίας)\nΌταν είσαι ο Πλανητάρχης και ηγέτης του Ελεύθερου Κόσμου υπαρχει μια διαφορά μεταξύ του "Θέλω Ειρήνη αλλά προετοιμάζομαι για Πόλεμο" και του "Δε θέλω Πόλεμο και γι αυτό προτιμώ τη Διπλωματία". Η κάρτα της στρατιωτικής επέμβασης θα πρεπει να ειναι πάντα επάνω στο τραπέζι και να δειχνεις οτι δε φοβασαι να τη χρησιμοποιείς.\nΗ αλλαγή στάσης επεφερε τεραστιο πληγμα στην στρατιωτική και διπλωματική ισχύ των ΗΠΑ. Αναφέρω χαρακτηριστικά:\n- Επεμβαση Ρωσίας στην Κριμαία και πολεμικές επιχειρήσεις στη Συρία - στηριξη Ασαντ. Νίκη κατά κράτος στη διενεξη με την Τουρκία.\n- Ανοδος του ISIS μετά από την καταρρευση των καθεστωτων της Μ. Ανατολης και Β. Αφρικής ( αποτυχημενος βομβαρδιμός της Λιβυης - απόπειρα να βομβαρδίσει τη Συρία [του εκλεισαν την κυβερηση και δεν το έκανε] ). Το προσφυγικό ζήτημα, τα παιδάκια που πνίγονται στο Αιγαίο είναι έργο Χίλαρι_Ομπάμα.\n- Β. Κορέα και πυρηνικές δοκιμές.\n- Η αντιμετωπιση της οικονομικης κρισης σε ΕΕ και το Ελληνικό πρόβλημα. Να θυμίσω τις σφαλιαρες που εφαγε ο Γκάιντνερ από το Σόιμπλε όταν ο Ομπάμα στήριζε (ουσιαστικά _ όχι τα ξεφτιλίκια που κάνει τώρα) τον ΓΑΠ ;\nΣυγκρίνεται ο Ομπάμα με τον Κλίντον όταν ο δεύτερος\n-σταματουσε στον πόλεμο στα Ιμια με ενα τηλεφωνημα (αλλά το στόλο του ετοιμο να απενεργοποίησει με μαγνητικά κύματα τους πυραυλους Ελλαδας/ Τουρκίας όπως ομολογησε προσφατα ο Πάγκαλος).\n-έτρεψε τους Ρωσους σε ατακτη φυγή μετα την εισβολή τους στο Κόσοβο έχοντας αποκλεισει διπλωματικά τον ανεφοδιασμό τους ;\nΣυγκρίνεται ο Ομπάμα με Ρήγκαν όταν ο δεύτερος\n-εληξε τον Ψυχρο Πολεμο χωρις να ανοιξει ρουθουνι ;\nCsLaKoNaS 16 November, 2016 17:12\n7/7 Εν κατακλείδι:\nΓραφει ο ΝΔ :\n"Δεν μπορώ να φανταστώ πως ένας άνθρωπος του δικού χαρακτήρα θα επέλεγε λύσεις που θα αδικούσαν τόσο μεγάλες κατηγορίες κοινού. "\nΟ ΝΔ είτε γνωρίζει προσωπικά τον Πρόεδρο Ομπάμα ή εχει το χάρισμα να κρίνει χαρακτηρες απο την τηλεοραση. Πάντως μπορείτε τώρα να τον επισκεφθειτε στη νεα του φτωχικη κατοικία που επέλεξε στην περιοχή Kalorama του DC, να γνωρισετε το χαρακτηρα του. Δημοκρατικός-Σοσιαλιστής είναι ο Ομπάμα - δεν ειναι κανένα κορόιδο.\nΕγω που έμεινα 1 χρόνο στο DC για να περασω απο Kalorama επρεπε να φορώ τα καλά μου τα παπούτσια.\nΣύμφωνα με το libery index οι ΗΠΑ εχουν υποχωρησει σε ολους τους δεικτες Ελευθερίας επί Ομπάμα, οι ανισότητες μεγαλώνουν μαζί με το χρεος και η αναπτυξη ειναι σκανδαλωδώς ασθενική.\nΗ πιο τρανή απόδειξη της αρνητικης παρακαταθήκης Ομπάμα ειναι δυστυχώς ο Τραμπ !\nΕίναι η ήττα του Φασισμού της Πολιτικής Ορθότητας αλλά και της άνευ όρων πολυ-πολιτισμικότητας.\nΗ εξωφρενική άρνηση του Προέδρου Ομπάμα να μιλήσει για "ριζοσπαστικό ισλαμ" όταν εκατοντάδες κόσμου σκοτώνονται λόγω αυτών των βαρβάρων.\nΕίναι αδιανόητο που δε θέλει κανείς να συνδέσει τη νίκη του Τραμπ σε σχεση με τη θητεία Ομπάμα.\nΕίναι λογικό να μη θέλει ο ίδιος (το είπε και στην Ελλάδα που πήγε). Αλλά εμείς οι υπόλοιποι ;\nΣας αφήνω με μια σχετική παρωδία του Hallelujah που ήρθε και στην επικαιρότητα:\nNikos Dimou 16 November, 2016 17:25\nΑυτή ήταν αντι-Ομπαμική διατριβή σε επτά κεφάλαια.\nΔεν μπορώ να πάρω θέση γιατί δεν έχω αρκετές γνώσεις - αλλά μου φαίνεται ότι είναι εμπαθής.\nΈνα δείγμα: το ότι οι Ομπάμα θα μείνουν σε ακριβη περιοχή της πρωτεύουσας είναι ψόγος;\nΑπό ότι ξέρω ήταν ήδη καλοπληρωμένοι επαγγελματίες (η Μισέλ κέρδιζε 250.000 $ το χρόνο) πριν την Προεδρία και τώρα έχουν σύνταξη δύο θητειών. Έπρεπε να μείνουν σε παράγκα;\nCsLaKoNaS 16 November, 2016 17:41\nΓι αυτό την έγραψα τη διατριβή για να υπαρξει αντιπαράθεση και ανταλλαγη επιχειρημάτων. Αλλα δεν δεχομαι το χαρακτηρισμό "ΝΤΡΟΠΗ" επειδή το έπραξα.\nΙσως όμως να μην ημουν ξεκαθαρος σχετικα με την κατοικία λοιπον. Η θεση της κατοικιας που επιλεγουν να μεινουν οι απερχόμενοι Πρόεδροι δεν ειναι κατι μη συμβολικό στις ΗΠΑ.\nΘελω να το συνδέσω με την έλλειψη αντιληψης της πραγματικότητας που εχει ο Ομπάμα για το που εχει πραγματικά αφησει τη χώρα. Στις ιδιες γραμμες κινήθηκε και στη συνεντευξη τυπου που εδωσε στην Ελλαδα.\n"Η Παγκοσμιοποίηση ειναι κατι καλό και όσοι τη φοβουνται απλά δεν πράττουν σωστά."\nΤην ιδια αποψη εχουν παρα παρα πολλοί. Ειδικά οι πιο πλούσιοι. Θέλω να δηλώσω πως και εγώ είμαι από τους ευνοημένους της Παγκοσμιοποίησης. Δε βγαζω την ουρα μου απ' εξω. Όμως δε μπορω να κλείσω τα μάτια στο εκλογικά αποτελεσματα τα τελευταια χρονια εδω και αλλου. Και δεν ικανοοποιούμαι απο ερμηνείες τύπου "ο κόσμος ειναι ηλίθιος δεν ξερει τι ψηφιζει".\nΩφείλουμε να σκεφτουμε σοβαρά και πέρα από το "καποιοι καουμπόιδες απλά δε θέλανε έναν Αραπη και μια Γυναίκα" για αρχηγούς, αν θελουμε να καταλαβουμε που πάει το πράγμα.\nΩς απερχομενος Πρόεδρος, είναι λογικό να πιστεύεις ότι πως ο Κόσμος ειναι σε καλυτερη μοιρα από ο,τι τον παρελαβες ειδικα αφου εχεις δουλεψει τοσο πολυ γι αυτό.\nΣημασία όμως εχει τι λένε τα στοιχεία, οι αριθμοί και οι άνθρωποι που ζουν τις συνεπειες της πολιτικης σου.\nΕκεί επεσαν πολλοί έξω (συμπεριλαμβανουμένου και εμού).\nNikos Dimou 16 November, 2016 17:49\nΤο ΝΤΡΟΠΗ δεν αφορούσε τον συνολικό σχολιασμό σας - αλλά το κουτσομπολιό για την νέα κατοικία του ζεύγους.\nCsLaKoNaS 16 November, 2016 18:01\nΕ εκατσα ο κακομοιρης και εγραφα τοση ωρα...αυτό σας επείραξε; Με αδικείτε! :)\nΚαι παλι δεν ειναι κουτσομπολιο. Στην Ελλάδα ή αλλού θα ήταν, έχετε δίκιο. Στις ΗΠΑ ειναι σημαντικό και αφορά πάντα όλους τους Προέδρους.\nYannis H 16 November, 2016 17:54\nΤο κακό είναι πως τα media ασχολούνται με τον Τραμπ και το τι-θα-κάνει. Παντού πρώτο θέμα.\nΓια τον Ομπάμα, το CNN αναφέρει πρώτα τα επεισόδια στην Αθήνα και πιο κάτω, με μικρά γράμματα την ομιλία του. Το BBC δεν έχει ίχνος αναφοράς. Η Washington Post έχει ένα άρθρο αλλά το link είναι στο κάτω-κάτω μέρος της κεντρικής ιστοσελίδας...\nNikos Dimou 16 November, 2016 18:01\nΤο ΒΒC ομως μετέδωσε όλη την ομιλία. Και την πετυχα και σε αμερικάνικα δίκτυα.\nNikos Dimou 16 November, 2016 17:54\nΑυτό είναι σαν να παίζεις τένις με δέκα αντιπάλους ταυτόχρονα!\nΣε αυτή την ανάρτηση χρειάστηκε να γράψω 27 απαντήσεις.\nForcibly Pseudonymous K2825 16 November, 2016 18:56\nΜετά την ολοκλήρωση "του αγώνα" ενημερώστε μας για το ... σκόρ ...\nAnonymous 16 November, 2016 19:05\n@Ν.Δ. D.εν κατέχετε ακόμα την Ελληνική τέχνη: "Άσε και κάτι να πέσει κάτω" για αυτό.\ncivil 16 November, 2016 20:07\n@ Nikos Dimou 17:54\nΝα εκμεταλευτείτε το δυνατό σας όπλο, το σερβίς!\nAnonymous 16 November, 2016 18:29\nμάλλον σιμουλτανέ σκάκι με ενίοτε πονηρούς παίκτες είναι η αλήθεια\nForcibly Pseudonymous K2825 16 November, 2016 18:49\nΤο πώς διαβιώνει ΠΡΟΣΩΠΙΚΑ ο όποιος ασκεί/άσκησε εξουσία (ΟΠΟΙΑΔΗΠΟΤΕ εξουσία: πολιτική, πνευματική ή άλλη) - αποδεχόμενος μάλιστα τον ρόλο του μετριοπαθή προοδευτικού κοινωνικού αναμορφωτή - αποτελεί αδιάψευστο δείκτη του βαθμού εντιμότητας του.\nΔεν πρόκειται λοιπόν περί κουτσομπολιού αλλά για σημαντική παράμετρο στην αξιολόγηση του προσώπου, η αναφορά στα whereabouts του, κατά Ευάγγελο Γιαννόπουλο, Ομπαμικού "Κωλόσπιτου" ... Συνεπώς, καλώς εμφατικά τόνισε την σχετική "σοσιαλδημοκρατική" ανακολουθία ο CsLaKoNaS.\nΜε τον ίδιο ΑΚΡΙΒΩΣ τρόπο που ο Χ Βαρουφάκης - με τα οικονομικά του συμφέροντα στον Καναδά και την κόρη του σταλμένη στην Αυστραλία - ελέγχεται για το ότι αποτόλμησε με αδιανόητη αμεριμνησία να παίξει στα ζάρια, εκ του ασφαλούς, το "δικό μου" Ελλαδίτικο και όχι το εξασφαλισμένο "δικό του" διεθνές μέλλον - με τον ίδιο τρόπο ελέγχεται και ο οποιοσδήποτε άλλος για την απόσταση μεταξύ λεγομένων και πράξεων - σε ότι αφορά την σφαίρα των προσωπικών του υποθέσεων και τις ανακολουθίες του.\nΓια όσους δεν την έχουν ήδη δει και ακούσει, η σημερινή φιέστα Ομπάμα από το επίσημο κανάλι του λευκού οίκου διαθέσιμη εδώ . Ο μεγάλος αρχηγός - και "καλύτερος πρόεδρας της τελευταίας 70ετίας" - εμφανίζεται πρός τέρψιν του φιλοθεάμονος κοινού στο ~43 λεπτό για να πει, το βρίθων κοινοτοπιών, "ποίημα" - πάντα γραμμένο από λογογράφους και ποτέ από τον εκάστοτε πρόεδρα, και πάντα αυθορμήτως αναγνωσμένο με την βοήθεια των παραπλεύρως του ομιλητή ευρισκόμενων teleprompters ...\nNikos Dimou 16 November, 2016 19:06\nΠω πω φθόνος. Λογογράφοι,teleprompters, κοινοτοπίες. Σιχάθηκα πια. Αποσύρομαι.\nAnonymous 16 November, 2016 19:19\nΚυριε Δήμου μην πέσετε πάλι στη παγίδα της ποσότητας των λέξεων από έναν σχολιαστή.\nAnonymous 16 November, 2016 18:57\nΉρθε, μας εντυπωσίασε μας |»χάιδεψε» και έφυγε αφήνοντάς μας φτωχότερους και πιο μόνους.\nΈνας υπέροχος άνθρωπος, ένας απίστευτος ομιλητής , που μίλησε μιάμιση ώρα από καρδιάς, χωρίς σημειώσεις, ένας βαθύς μελετητής του αρχαιοελληνικού πολιτισμού και της ελληνικής φιλοσοφίας, ένας ΑΛΙΘΙΝΟΣ δημοκράτης, ένας υπέρκομψος άντρας…\nΚρίμα που δεν υπάρχουν άλλοι σαν κι αυτόν.\nΜας κολάκεψε, μιλώντας στους σύγχρονους Έλληνες σαν να αποτεινόταν στους Αθηναίους του 5ου πχ αιώνα( Λέτε να μην γνώριζε τον σημερινό «ελληνάρα» ? ) και μας έδωσε λίγη ελπίδα, για μερικές μέρες.\nΟ , κατά τ’άλλα αντιπαθέστατος Αρης Πορτοσάλτε , έκανε την εξαιρετική πρόταση να μοιραστεί η ομιλία του στα σχολεία.\nΠοιος όμως θα θελήσει να παραδεχθεί το μεγαλείο ενός αμερικανού καφαλαιοκράτη ? Ενός δολοφόνου των λαών ?\nForcibly Pseudonymous K2825 16 November, 2016 19:42\nAnonymous, χωρίς καμία διάθεση να το παίξω ξερόλας ... άλλωστε και εγώ ψάχνοντας το έμαθα:\nΚανείς από "αυτούς" δεν μιλάει από στήθους χωρίς σημειώσεις ... απλά οι σημειώσεις προβάλλονται ηλεκτρονικά σε δύο διαφανείς ανακλαστήρες που βρίσκονται παραπλεύρως και εκατέρωθεν του ομιλητή στο ύψος των ματιών του ... Αυτές οι διατάξεις ονομάζονται teleprompters και χωρίς αυτούς τα πάντα αποκτούν τις πραγματικές τους, εξόχως ξεβρακωτικές, διαστάσεις ... Αυτός είναι άλλωστε και ο λόγος που σπανιότατα "αυτοί" κοιτάζουν απευθείας μπροστά προς το κοινό τους ... τα teleprompter βρίσκονται στα πλάγια και προβάλουν συντονισμένα το ίδιο κείμενο, έτσι αν πχ "ο καλύτερος πρόεδρας της τελευταίας 70ετίας" χάσει οπτική επαφή με αυτά, θα τα κάνει μαντάρα στην εκφώνηση του "ποιήματος" ...\nΔεν έχετε παρά να γκουκλάρετε "obama teleprompter" και θα γελάσετε με την καρδιά σας ... H εξάρτηση Ομπάμα από τις προετοιμασμένες ομιλίες είναι μάλιστα τέτοια που όχι μόνον αποτέλεσε αντικείμενο κριτικής από πλευράς ρεπουμπλικάνων αλλά και αγαπημένο σατιρικό θέμα ...\nκρυομόλυνα πραβού δρυμώσεις 17 November, 2016 03:07\nΗ κλασική ελληνική κομπραδόρικη Δεξιά θα με διαμορφώσει με τις ομιλίες, του δικτάτορα Παπαδόπουλου ή του Ομπάμα. Νέες ιδέες για μια Νέα Ελλάδα. Θα διαβάζω Ομπάμα και θα κόβω ανέμελα το πόδι μου με το ηλεκτρικό ουράνιο τόξο;\nclotho lachesis atropos 16 November, 2016 19:24\nΜικρόψυχο είναι αυτό:\n"Σόιμπλε προς Ομπάμα: Κακή υπηρεσία για την Ελλάδα πιθανή ελάφρυνση του χρέους".\nCsLaKoNaS 16 November, 2016 22:21\nΠόσο στοίχημα ότι τα ονόματα θα ήταν ανεστραμμένα αν οι ΗΠΑ κατακρατούσαν το Χρέος μας αντί η Γερμανία ;\nΑυτό για να μην ξεχνάμε πως δεν υπάρχει (δεν υπήρξε ποτέ και πουθενά) η έννοια του Εθνικού Δικαίου. Υπάρχει μόνον η έννοια του Εθνικού Συμφέροντος.\nclotho lachesis atropos 17 November, 2016 00:37\nΣυμφωνώ. Απλά κολακεύοντας τον εαυτό μου νομίζοντας ότι βλέπω βαθύτερα, λέω ότι η Γερμανία σκυλεύοντας ένα πτώμα παίρνει τη ρεβάνς για το ότι δεν πρόλαβε να τα πει όλα. Κλέβει στο software των diesel, λαδώνει κόσμο με τη Siemens και παριστάνει το φάρο της Ευρώπης.\ncivil 16 November, 2016 20:38\nΜετά την εθνική ανάταση με Επιτάφιο του Περικλή, Θουκιδίδη κλπ, η επιστροφή στην πραγματικότητα. Το αμείλικτο ερώτημα.\nΜόλις δημοσιευθηκε στη Lifo.\nplorius 16 November, 2016 21:12\nΤι μικροψυχοι και γεματοι χολη ειστε ορισμενοι. Ευχομαι τουλαχιστον να ειστε αναλογως αποτυχημενοι και στην προσωπικη σας ζωη. Γιατι αν κουβαλατε αυτα τα μυαλα αλλα ειστε και επιτυχημενοι κατι δεν παει καλα στην ισορροπια του συμπαντος. Κατι σαν αυτο με τον Τραμπ δηλαδη, αν και δεν θα τον ελεγα πραγματικα επιτυχημενο.\nAnonymous 16 November, 2016 21:54\n"Συγκλονιστική ομιλία του Ομπάμα για την Ελλάδα και τη Δημοκρατία"\n"Ηθέλα να δω την Ακρόπολη και τον Παρθενώνα αλλά και να εκφράσω την ευγνωμοσύνη μου για όσα πρόσφερε ο Θεός ο μέγας." - Ο ποιος Ρωτάει ο Εμμανουήλ Κάντιος.\n"Εχουμε χρέος στην Ελλάδα για ένα πολύτιμο δώρο....Και ανέλυσε την έννοια της λέξης Κράτος.. Οι γυναίκες δεν είχαν δικαιώματα αλλά ο Περικλής δημιούργησε το Συνταγμα για όλους του πολίτες." - ενώ οι σκλάβοι και μερικές άλλες κατηγορίες πολιτών είχαν;\n" Ο Μπαράκ Ομπάμα είπε ακόμα ότι ο κάθε πολίτης είχε δικαίωμα να ψηφίσει με την ανάταση της χειρός." - ο ΚΑΘΕ πολίτης, ο κάθε;\n"Γι αυτο κάποτε ένας έλληνας ιερέας σήκωσε το λάβαρο της επανάστασης." - και εγώ ο αφελής νόμιζα ότι τον Π.Π. Γερμανό τον πήγαν σηκωτό να το σηκώσει.\n"Και ξέρω ότι οι ΗΠΑ είναι δεσμευμένες στο ΝΑΤΟ¨." - όπως στην περίπτωση της Γιουγκοσλαβίας ας πούμε;\n"Η δημοκρατία μας έδειξε ότι είμαστε ισχυρότεροι από τους τρομοκράτες." - Ναι φυσικά, γι' αυτό ιδρύσαμε το Γκουαντάναμο, εμείς οι υπεράνω δημοκράτες.\n"Η δημοκρατία είναι πιο ισχυρή από τον ISIS." - Είπε η μάνα του αδικοχαμένου από τρομοκρατική βόμβα στην Γαλλία - και εκεί δημοκρατία. Ο γιός της βέβαια είχε άλλη άποψη - γι' αυτό και πέθανε διαμαρτυρόμενος.\n"Οι δημοκρατίες βιηθούν τους πρόσφυγες." - βοηθούν;\n"Κατα την διάρκεια της ιστορίας μας είδαμε ότι όλοι είναι ίσοι απέναντι στο νόμο." Αλήθεια; Είναι; Και εγώ νόμιζα κάποιοι πιο ίσοι...\n"εγω και ο επόμενος Πρόεδρος έχουμε διαφορές και άλλες απόψεις αλλά η δημοκρατία είναι ισχυρότερη από κάθε άτομο. " - Γι αυτό και με νίκησε ένας φασίστας - ο κόσμος κατάλαβε ότι τουλάχιστον αυτός ήταν ειλικρινής όχι λαϊκιστής σαν και μένα.\n"Η δημοκρατία είναι το σοφότερο πολίτευμα." Και ο Πλάτωνας ο σοφότερος των σοφών;\n"Η υγεία είναι ένα δικαίωμα για όλους. " - είναι; Και εγώ που νόμιζα ότι στην Αμερική πεθαίνεις έξω από ένα νοσοκομείο εάν δεν έχεις ασφάλιση.\n"Ζήτω η Ελλάς". - Ποια Ελλάς η παλιά ή το σημερινό ακροατήριο που ο Ομπάμα του χαιδεύει τα αυτιά;\nΧειρότερος και απ' τον Τσίπρα.\nAnonymous 16 November, 2016 23:22\nΤι διαστρεβλώσεις είναι αυτές; Τι να πει κανείς; Ο Ομπάμα είπε πρώτος για τις ατέλειες της Αθηναϊκής δημοκρατίας (γυναίκες - δούλοι).\nΚαι να τον χλευάζεις για το σπουδαιότερο έργο του: την περιθαλψη για 20 εκατομμύρια ανασφάλιστους που θέλει να καταργήσει ο Τραμπ...\nΜήπως είσαι προκατειλημμένος;\nAnonymous 16 November, 2016 23:33\nΓια δούλους δεν είπε.\nΔεν τον ξέρω τον άνθρωπο - ούτε την πολιτική του, επομένως είμαι εντελώς ανεπηρέαστος. Αυτά που διάβασα έκρινα ΜΟΝΟ.\nDion.M. 17 November, 2016 02:35\nΜίλησε και για τις ατέλειες της Αμερικανικής δημοκρατίας, ιδίως στην αρχή της, υπονοώντας την δουλεία.\nAnonymous 17 November, 2016 11:33\n@ Σωστά (αν και η Ημερησία δεν το αναφέρει.) Επί της ουσίας:\nΟ ίδιος ο Κος Δήμου έχει πει "θα πρέπει να σκοτώσουμε την Αρχαία Ελλάδα μέσα μας, εάν θέλουμε να βελτιωθούμε ως κράτος και ως πολίτες."\nΣε τι βοηθά η ομιλία Ομπάμα ότι "της Ελλάδας της χρωστούν οι ξένοι επειδή έδωσε τα φώτα του πολιτισμού;" (sic)\nΤι σχέση έχει η σημερινή Δημοκρατία με την Αθηναϊκή δημοκρατία;\n"Αποφασίζουν για την πόλιν άρα θεωρούνται πολίτες, μόνο όσοι εκ των κατοίκων έχουν την υποχρέωση να την υπερασπιστούν.\nΔεν έχουν την υποχρέωση άρα δεν αποφασίζουν, δούλοι, μετανάστες, μέτοικοι, γυναίκες, ανήλικοι.\nΕξαιρούνται των δικαιωμάτων οι άτιμοι, όσοι δηλαδή, έχουν απωλέσει με απόφαση των συμπολιτών τους την τιμή να την υπερασπίζονται και να αποφασίζουν (εξευτελιστικότερη ποινή εν ζωή) και προφανώς οι εξοστρακισθέντες οι οποίοι εκδιώχθηκαν με απόφαση των συμπολιτών τους ως επικίνδυνοι για τη Δημοκρατία (για 10 στην αρχή και για 5 έτη μετέπειτα.)\nΗ σημερινή δημοκρατία έχει τόση σχέση με την Αθηναική όση σχέση έχουν και οι σημερινοί Ολυμπιακοί Αγώνες τις ντόπιας, με τους τότε.\nNikos Dimou 17 November, 2016 12:08\nΜην συγκρίνετε την Αθηναϊκή Δημοκρατία με την σημερινή - αλλά με τα πολιτεύματα που προηγήθηκαν. Βασιλεία, Τυρρανία, Φαραώ, κλπ. Απέναντι σε αυτούς ήταν τεράστια πρόοδος.\nAnonymous 17 November, 2016 12:23\nΔεν την συγκρίνω - ο Ομπάμα τις εξομοιώνει - όπως και τους τότε Ολ. Αγώνες με τους σημερινούς:\n"Μάλιστα, προανήγγειλε την αναφορά του στη σημερινή του ομιλία στο Ίδρυμα Νιάρχος, αναφερόμενος ειδικά στην αγάπη της Ελλάδας και των ΗΠΑ για τους Ολυμπιακούς Αγώνες"\nΕπίσεις είπε και κάτι άλλο: "Από την Ελλάδα πέρασε ο διαφωτισμός" - πέρασε αλλά δεν ακούμπησε θα έλεγα...\nEin Steppenwolf 18 November, 2016 01:51\n> "Ηθέλα να δω την Ακρόπολη και τον Παρθενώνα αλλά και να εκφράσω την ευγνωμοσύνη μου για όσα πρόσφερε ο Θεός ο μέγας." - Ο ποιος Ρωτάει ο Εμμανουήλ Κάντιος."\nΆλλα είπε ο Ομπάμα:\n"Partly because I had to see the Acropolis and the Parthenon. But also because I came here with gratitude for all that Greece -- “this small, great world” -- has given to humanity through the ages."\nΊσως ο βοηθός του διερμηνέα να ήξερε από Ελύτη και να του σφύριξε «αυτός ο κόσμος ο μικρός, ο μέγας!», αλλά ο διερμηνέας κατάλαβε «ο θεός ο μέγας».\n> "Οι γυναίκες δεν είχαν δικαιώματα αλλά ο Περικλής δημιούργησε το Συνταγμα για όλους του πολίτες." - ενώ οι σκλάβοι και μερικές άλλες κατηγορίες πολιτών είχαν;"\nThe rights of ancient Athens were not extended to women or to slaves. But Pericles explained, “our constitution favors the many instead of the few…this is why it is called a democracy.”\nΟ διερμηνέας όχι μόνο ξέχασε τους σκλάβους, αλλά μας πληροφόρησε ότι «ο Περικλής δημιούργησε το Σύνταγμα»! Το constitution μεταφράζει την αρχαία «πολιτεία», δηλαδή το πολίτευμα. Με το Θουκυδίδη ο διερμηνέας δεν τα πάει καλύτερα απ' ό,τι με τον Ελύτη…\nΑν θέλετε να μάθετε τι είπε ο Ομπάμα, τι γράφει η Tageszeitung κτλ., μην εμπιστεύστε μεταφράσεις στο πόδι και διερμηνείες αμόρφωτων.\nAnonymous 18 November, 2016 12:31\n@ Ein Steppenwolf18 November, 2016 01:51\nΚάποιος εντόπισε την ουσία!\nΥΓ: Και εγώ αμόρφωτος - δεν ξέρω εγγλέζικα που έλεγε και ο Ρένος.\nEin Steppenwolf 18 November, 2016 13:40\nΔεν είναι ουσιώδες το αν ο Ομπάμα όντως είπε ό,τι του προσάπτετε;\nAnonymous 18 November, 2016 16:53\nΑγαπητέ Ein - κανονικά εγώ θα έμενα εδώ, αλλά αφού επιμένετε…\nΑπό την συζήτηση αναδέχτηκε μέχρι τώρα ΜΟΝΟ η παραπληροφόρηση (εσκεμμένη ή όχι) κάποιον υποτιθέμενων σοβαρών εντύπων (βλ. ΗΜΕΡΙΣΙΑ)- να ένα ωραίο επόμενο θέμα…\nΤα υπόλοιπα τα είπε;\nΚαι εάν ναι, απαντήστε σε όλα τα παραπάνω και εδώ είμαστε (υγεία να 'χουμε) και τα ξαναλέμε.\nΑλλά εάν μπείτε στον κόπο, δράττοντας της ευκαιρίας απαντήστε και στο κυριότερο: Γιατί ο όψιμα φιλέλληνας Ομπάμα επέλεξε να τα πει όλα αυτά, την συγκεκριμένη χρονική περίοδο και τι σχέση τελικά έχει ο σημερινός Έλληνας (νεοέλληνας) και η σημερινή Ελλάδα με την Αρχαία Ελλάδα;\nΜια και ξέρετε, δεν μίλησε σε αμφιθέατρο φιλοσοφίας για την αρχαία Ελλάδα, αλλά στον Ελληνικό λαό του σήμερα, ταυτίζοντας έτσι τους νεοέλληνες με τους Αρχαίους Έλληνες, μιλώντας στους πρώτους, σαν να απευθυνόταν στους δεύτερους.\nΕάν έλεγε "Καληνύχτα Ελλάδα" ή έστω "Καλό κουράγιο Έλληνες" δεν θα ήταν τουλάχιστον ποιο τίμιο;\nΚαι μέχρι τότε, επιτρέψτε μου τουλάχιστον να φωνάζω ως άλλος Λαοκόων: «Φοβού τους Δαναούς και δώρα φέροντας.»\nAnonymous 18 November, 2016 18:48\n@ Ein Steppenwolf18 November, 2016 13:40\nΤο Επιτέλους! κλπ - δεν το είπα ειρωνικά - αν αυτό εννοήσατε. Διότι θεωρώ ακόμα μεγαλύτερη είδηση και από την επίσκεψη Ομπάμα, το πώς (πολλά) μέσα αναπαράγουν στην Χωριά μας το κάθε τι, ακόμα και σήμερα.\nAnonymous 16 November, 2016 22:35\n"Ήταν ο ορισμός της έννοιας «χαρισματικός». Ότι κι αν έκανε, από σοβαρή συζήτηση μέχρι τηλεοπτικό σόου, είχε κομψότητα και χάρη. "\nΑυτή είναι η εννοία του χαρισματικού ηγέτη; Να έχεις κομψότητα και χάρη - και ο Καραμανλής ο γέρος (ή κατ' άλλους ο βλάχος) και αυτός χαρισματικός;\n"Δεν νομίζω ότι είπε ποτέ ψέματα." - Με κάνατε να γελάω για ώρα!\nΗ μισή αλήθεια, δεν είναι ολόκληρο ψέμα;\n"Δεν είμαι σε θέση να κρίνω – μη όντας ειδικός – αν η ανισότητα αυτή οφείλεται σε αποφάσεις του Προέδρου ή σε άλλα εγγενή αίτια, που δεν μπορούσε να αποφύγει....." Μου είπε ο ΣΥΡΙΖΕΟΣ όταν ρωτήθηκε από μένα για το εάν είναι καταστροφική η πολιτική του Τσίπρα!(Πραγματικό γεγονός.)\nAnonymous 16 November, 2016 23:14\nΚανείς - ούτε ο Δήμου - είπε για τον γέρο Καραμανλή πως ήταν χαρισματικός. Ηγέτης, ναι - χαρισματικός όμως, ποτέ.\nAnonymous 16 November, 2016 23:37\nΣωστό! Είπε όμως τον Ομπάμα και τον Τσίπρα - μόνο που στην περίπτωση Ομπάμα "ξέχασε" το λαοπλάνος...\nAnonymous 17 November, 2016 01:34\n@Anonymous16 November, 2016 23:14\nΚανείς εκτός από την μισή Ελλάδα. Χαρισματικός Ηγέτης ο Καραμανλής και η άλλη μισή Χαρισματικός Ηγέτης ο Παπανδρέου - πήξαμε στους χαρισματικούς...\nΚαι μετά πτωχεύσαμε(αλλά μας έμεινε η "χαρισματική" Αθήνα - τι χαρά!)\nGiwrgos Sevastos 16 November, 2016 22:57\nΕδώ θα συμφωνήσω μαζί σας κ. Δήμου, πρόκειται σίγουρα για έναν από τους πιο χαρισματικούς προέδρους των τελευταίων δεκαετιών.\nAnonymous 16 November, 2016 23:08\nΕπί θητείας Ομπάμα, διαλύθηκε η Βόρεια Αφρική, η εγγύς ανατολή, η Ουκρανία με την ανατροπή γιανουκοβιτς, από το Αφγανιστάν τα στρατεύματα δεν αποσύρθηκαν, εμφανίστηκε το Isis, με το Ισραήλ δεν είχε καλές σχέσεις. Στη χώρα του ίσως έκανε κάποιες μεταρρύθμισεις, αλλά επί θητείας του η εξωτερική πολιτική των ΗΠΑ ήταν ένα σκορποχωρι όπου και αν περνούσε άφησε χάος. Κύριε Δήμου υποστηριξατε την Κλίντον αντί του φασίστα τραμπ, ξεχάσατε να πείτε για την Χίλαρι ότι είχε ψηφίσει υπέρ του πολέμου στο Ιράκ, ήταν υπέρ της επέμβασης στη Λιβύη. Μια πολεμοχαρης είναι, ποια η διαφορά με τον τραμπ;\nAnonymous 16 November, 2016 23:16\nΤη Λιβύη την διέλυσαν οι Αγγλο-Γάλλοι, οι ΗΠΑ ήρθαν μετά. Υπόγραψε την συμφωνία με το Ιραν, καθάρισε τον Μπιν Λάντεν - μα καλά δεν διαβάζεις τα σχόλια;\nAnonymous 17 November, 2016 00:36\nΓια τη Λιβύη έχει παραδεχτεί ο Ομπάμα ότι ήταν λάθος η επέμβαση των συμμάχων σε συναίνεση με την ΗΠΑ που η υπουργός Κλίντον στήριξε την επέμβαση. Επίσης στην Ουκρανία ανετρεψαν τον γιανουκοβιτς, τι δουλειά είχε ο Τζον μακειν να τραβάει βίντεο στη πλατεία Κιέβου; Στη Συρία στήριξε τους αντάρτες εναντίον του Άσαντ που προκάλεσαν εμφύλιο πόλεμο ο οποίος συνεχίζεται ακόμα σήμερα. Διάβασε καλύτερα.\nAnonymous 17 November, 2016 06:07\nκ. Δήμου, ευτυχώς που ήρθε ο πρόεδρος Ομπάμα για να μάθετε, έστω και στα ογδόντα σας, ποιος σήκωσε το λάβαρο της επανάστασης και ενέπνευσε όλο τον κόσμο...\nAnonymous 16 November, 2016 23:25\nΕ - Ρ - Τα;\nΌχι… Ε - Ρ - Χ- Ο - Μ - Α - Ι ήθελα να πω )γράψω έστω( αλλά ο πειρατής Word Όφις - ο καταραμένος, της τρισκατάρατης Microsoft, είχε άλλα κατά νου. Ετοίμασα βαλίτσες, μπήκα σε ένα πράμα, που το λένε του - του -ιτ - πως λέμε τουίτερ -καμία σχέση- και ξεκίνησα.\n-Κλείσε τα μάτια, τα τσακίρικα, τρείς φορές μου λέει ο Μεγάλος και θα πάς πίσω στη Μάνα Γη. Έκλεισα εγώ… τίποτα. Ξανάκλεισα τίποτα. Ξαναματάκλεισα. Ξανά τζίφος!\n-Πως δουλεύει ρε Μεγάλε; Ρωτάω τον Όξω από δω.\n-Σταμάτα να κλείνεις το μάτι στην ξανθιά και σοβαρέψου -ε π ι τ έ λ ο υ ς! Μου ανταπαντά…\n- Δεν το κάνω εξεπίτηδες, του λέω τότε εγώ, έχω τικ.\n-Σοβαρά; Αυτή η περίπτωση, είναι ΠΟΛΥ σοβαρή, θα πρέπει να εξεταστεί περεταίρω… τι λες και εσύ που είσαι ειδική Doctor; Ρωτάει την ξανθιά και μένω κόκαλο, κάγκελο, στύση άλατος. Η ξανθιά έχει Ph. στην ψυχολογία, μου λέει τότε ο Μεγάλος…\n- Φαίνεται πολύ ενδιαφέρουσα περίπτωση, θα πρέπει να τον εξετάσω ΑΜΕΣΑ - αποφαίνεται τελικά η ξανθιά με το ντοκτορά, τα δωδεκάποντα και τις άσπρες ζαρτιέρες να φαίνονται αμυδρά, μες απ' το σχίσιμο της κατάλευκης στολής της.\nΦεύγοντας αισθανόμουν ήδη καλύτερα… μόνο να, κοιτώντας πίσω, είδα τον Μεγάλο να μου κλείνει συνωμοτικά το μάτι. Λέτε να του κόλλησα το… τικ;\n"Ειρήνη υμίν" και καλό βράδυ!\nForcibly Pseudonymous K2825 17 November, 2016 00:26\nΒρίσκομαι στην αρχή μόνον μιας μακράς νύχτας - με άφθονο χρόνο στα χέρια μου - περιμένοντας με ανυπομονησία την ινδιάνικη, τρεισήμισι ώρες μπροστά, σκάντζα βάρδια - γαμώ την επιστημοσύνη μου μέσα.\nΞαναδιαβάζω λοιπόν, αδυνατώντας πλέον να πιστέψω στα μάτια μου:\n"Επίσης κατά τη γνώμη μου ήταν ο καλύτερος ρήτορας μετά τον Αβραάμ Λίνκολν. Η τελευταία προεκλογική ομιλία του (“yes we can”) είναι μνημείο λόγου και έκφρασης. Μία πραγματική μυσταγωγία."\nΡήτορας με τυφλοσούρτη? Ρήτορας με δανεικά κείμενα? Συγκρισιμότητα ρητορικής δεινότητας με έναν εδώ και ενάμιση αιώνα πεθαμένο - ως εάν να υπήρξαμε αυτήκοοι και αυτόπτες μάρτυρες των ομιλιών του?\nΔιανοουμενίστικα δόλια φτιασιδώματα για να αποκρυφτεί η συστηματική φάμπρικα χειραγώγησης του πόπολου από τους αχυρανθρώπους της κατά περίπτωση ιθύνουσας ομάδας - όχι μόνον στο Αμέρικα φυσικά - θα λεγε κομμουνιστογενής φίλος ... όχι άδικα, δυστυχώς.\nΟι Jon Favreau και Cody Keenan δεν υπήρξαν ποτέ λοιπόν? Ανυπόστατα και τα απολογητικά άρθρα της φιλο-Ομπαμικής Washington Post για την εμβληματικά εκτεταμένη χρήση του τυφλοσούρτη-teleprompter "από τον καλύτερο πρόεδρα της τελευταίας 70ετίας"?\nΕάν το κατεστημένο και τα ενεργούμενα του έχουν την ικανότητα να παραπλανούν έμπειρους και διαβασμένους ανθρώπους, όπως ο οικοδεσπότης, μέχρι σημείου αφελούς ενθουσιασμού τότε δεν χρειάζεται να ψάξουμε και πολύ για τα αίτια πίσω από την εκλογική νίκη του οποιουδήποτε Τράμπ αυτού του κόσμου - σκέφτεται ένας ταπεινός ξενύχτης Βαλκάνιος ...\nAnonymous 17 November, 2016 01:06\n...Our hearts have been moved by the tragedies of Aeschylus and Euripides. Our minds have been opened by the histories of Herodotus and Thucydides. Our understanding of the world and our place in it has been expanded by Socrates and Aristotle...\nBarack Obama, Athens 16.11.2016\nAnonymous 17 November, 2016 01:24\nΠήγα και ρώτησα το Διάολο για το θέμα μας - αυτός μου είπε: ρώτα τον Ρένο αυτός θα ξέρει.\nΤελικά ο Ρένος μου έδωσε την απάντηση από την κόλαση: (5:17 του video)Μου είπε κι άλλα - όλο το video είναι απολαυστικό.\nΤον ευχαρίστησα και χαιρέτησα, μου είπε να σας πω χαιρετίσματα, και φεύγοντας με ρώτησε: πότε θάρθει κατά δω;\nΤου είπα δεν ξέρω, αλλά ετοιμάζομαι εγώ για άνοδο.\nΑυτός δεν απάντησε, απλά, γέλασε χαιρέκακα καπνίζοντας την πίπα του.... έχετε καμιά ιδέα τι μπορεί να εννοούσε;\nΌχι με τέτοια κύριε Ομπάμα μου, όχι με τέτοια....\n«Η πολιτική δεν αγάπησε ποτέ την παιδεία και έχει συμφέρον να δουλεύει με τις επιφάνειες»\nkapa-skeptikos 17 November, 2016 10:51\nUnknown 18 November, 2016 02:45\nΣυμφωνώ μαζί σας και στην αξιολόγηση του έργου του Προέδρου Ομπάμα και στα σχόλια για την προσωπικότητα του ανδρός. Αν μη τι άλλο παραδίδει την χώρα του σε πολύ καλύτερη κατάσταση από αυτήν, στην οποία την παρέλαβε.\nΜήπως, όμως, η θαυμάσια εποχή της παγκοσμιοποίησης έχει τις ρίζες της στο άνοιγμα των Η.Π.Α. προς την Κίνα σχέδιο, που επεξεργάστηκε και άρχισε να εφαρμόζει η Διοίκηση του Ρίτσαρντ Νίξον; Θέτω την ερώτησή μου αυτή ως εν μέρει αμφισβήτηση της θέσης για τον "καλύτερο πρόεδρο της τελευταίας εβδομηκονταετίας". Νομίζω, ότι ο ηγέτης του Δυτικού Κόσμου θα πρέπει να κρίνεται και από το χρονικό και γεωγραφικό εύρος, που έχουν τα θετικά αποτελέσματα των πολιτικών του.\nNikos Dimou 18 November, 2016 07:40\nΠράγματι η κίνηση του Νίξον προς την Κίνα ήταν σημαντική. Την είχε βέβαια προβλέψει (και ίσως προσχεδιάσει) ο Κίσιντζερ. Δυστυχώς ο Νίξον έκανε και τόσα λάθη - που δεν φτάνει μία καλή κίνηση για να τον σώσει.\nκρυομόλυνα πραβού δρυμώσεις 19 November, 2016 04:07\nΟ Στέφανος αφήνει το σαλιωμένο μολύβι πάνω στις κόλλες από τις οικονομικές μελέτες του, κατακίτρινες στην Κιβωτό· βγαίνει, μιλάει, λέει τα αξιοπρεπέστερα σεμνής ζωής: «Μελαγχόλησαν πολλοί, είναι αλήθεια, με την εμφάνιση της Ελληνικής πολιτικής ηγεσίας κατά την επίσκεψη του προέδρου Ομπάμα. Ευλόγως. Στα παράδοξα της επίσκεψης ήταν και η απουσία από το επίσημο δείπνο στο Προεδρικό Μέγαρο των δύο πρώην Ελλήνων πρωθυπουργών, Παπανδρέου και Σαμαρά, που σε όλη τη διάρκεια της θητείας τους είχαν απέναντι τους στην Αμερική τον κ. Ομπάμα ως πρόεδρο. Τι πρέπει να καταλάβουμε; ότι στην περίεργη δημοκρατία μας οι επίγονοι φοβούνται τη σύγκριση με τους προκατόχους τους; Μελαγχολία». Η παραίνεση-απορία τι πρέπει να καταλάβουμε είναι η εγκυρότερη Αστροπύλη για το αμμωνιακό διάλυμα του νιτρικού αργύρου και για όλες τις υδροβοριώσεις.\nAnonymous 20 November, 2016 13:54\nΟ Κουφοντίνας λέει ότι ο Ομπάμα φέρνει «μεταρρυθμίσεις», που θα πει μειώσεις σε μισθούς και συντάξεις, ομαδικές απολύσεις κ.λπ. Έρχεται να πουλήσει αεροπλάνα, να βάλει πιο βαθιά τη χώρα στους πολεμικούς σχεδιασμούς των ΗΠΑ, να βάλει ταφόπλακα στο Κυπριακό.\nAnonymous 01 December, 2016 12:46\nΟ Μπογιόπουλος έγραψε: Είστε παράδειγμα προς μίμηση που παρέχεται το 2% του ΑΕΠ σας στο ΝΑΤΟικό ταμείο, συνεχάρη τον κ.Τσίπρα ο Ομπάμα. Πράγματι. Η Ελλάδα των Παπανδρέου, Σαμαρά, Βενιζέλου και τώρα Τσίπρα, την τελευταία 7ετία των μειώσεων μισθών και συντάξεων, έχει προσφέρει στο ΝΑΤΟ «συμμαχικά» λύτρα που ξεπερνούν τα 30 δισ. ευρώ!\nAnonymous 20 January, 2017 00:18\nΤο αφήνω και αυτό εδώ για όποιον διαβάσει τη συζήτηση μελλοντικά. Θεωρώ πως είναι λάθος να συγχέουμε την άριστη πολιτική επικοινωνία με την άριστη πολιτική. Μπορείς να ποζάρεις ως υπερασπιστής των ανθρωπιστικών αξιών και να έχεις διατάξει εγκλήματα;


Αποκλείστηκε ο Novak | Onsports.gr\nhome ΣπορΔυναμικά ΑθλήματαΑποκλείστηκε ο Novak Κοινοποιήστε\nΑποκλείστηκε ο Novak\tΣυντάκτης: Γιάννης Ασκούνης\nΔημοσίευση: Πέμπτη, 19 Μαίου 2011 01.10\nΟ Jacob Novak υπήρξε ο πρώτος αποκλεισθέντας από την πέμπτη σεζόν του NXT, η οποία έχει τίτλο Redemption (=λύτρωση).\tΔεν λυτρώθηκε, λοιπόν, ο rookie του JTG, καθώς αυτός αποχώρησε πρώτος από το… σεναριακό ριάλιτι του WWE. Μάλιστα, αρχικά είχε γίνει γνωστό πως δεν θα υπάρξουν αποκλεισμοί αυτή την σεζόν, αλλά φαίνεται πως τα δεδομένα διαφοροποιήθηκαν στην πορεία. Ο αποκλεισμός του συνοδεύτηκε από τις συνηθισμένες πλέον απειλές προς τον κόσμο, αλλά αυτές δεν έπεισαν πολλούς. Ίσως το σημαντικότερο σημείο του σόου ήταν η αλλαγή… στάσης του Chavo Guerrero, ο οποίος παγίδευσε Hornswoggle και Titus O’ Neil τις τελευταίες εβδομάδες με σκοπό την παραδειγματική τιμωρία του Ιρλανδού «εχθρού» του. Ένα frog splash στον ανήμπορο Swoggle δικαίωσε το σατανικό του σχέδιο και μάλλον θα ακολουθούσαν χειρότερα, αν ο γιγαντόσωμος Titus είχε συνέλθει εγκαίρως.\nΑποτελέσματα NXT 17 Μαΐου 2011 (ξημερώματα 18/05)O Darren Young κέρδισε τον Titus O’ Neil με count out.O Yoshi Tatsu κέρδισε τον Byron Saxton.O Vladimir Kozlov κέρδισε τον JTG.\tΚατηγορία: Δυναμικά Αθλήματα


Στηθάγχη ~ Βαγγελης Μαντζαλαρδας - Καρδιολογος\nΔιαφορική Διάγνωση Πολλές καταστάσεις μπορούν να μιμηθούν τα συμπτώματα της στηθάγχης. Οι συχνότερες αφορούν το γαστρεντερικό σύστημα, όπου συμπτώματα έλκους, γαστροοισοφαγικής παλινδρόμησης, χοληδόχου κύστης κ.α. μπορούν να μιμηθούν στηθάγχη. Συχνοί είναι οι μυοσκελετικοί πόνοι επίσης, ιδιαίτερα μετά ασυνήθη για τον ασθενή σωματική εργασία.\nΓράφει: Παυλίδης Σ. Γρηγόριος, Υποδιευθυντής Καρδιολογικού Τομέα Ωνάσειο Καρδιοχειρουργικό Κέντρο


Αυτές οι 25 σπάνιες ιστορικές φωτογραφίες θα σας κάνουν να νοσταλγήσετε το παρελθόν\nΑρχική Αφιέρωμα Αυτές οι 25 σπάνιες ιστορικές φωτογραφίες θα σας κάνουν να νοσταλγήσετε το...\nΘα μπορούσαμε να γράψουμε χίλιες λέξεις για να εξιστορήσουμε μερικά μόνο από αυτά τα διάσημα ιστορικά γεγονότα. Βγάλαμε τις λέξεις και βάλαμε στις θέση τους μερικές πολύ σπάνιες φωτογραφίες.\n1.) Ο Αϊνστάιν στο Νασάου Πόιντ της Νέας Υόρκης, το καλοκαίρι του 1939.\n2.) Η αδιάσπαστη σφραγίδα στον τάφο του Τουταγχαμών το 1922. (3.245 χρόνια ανέγγιχτη).\n3.) Ένας εργαζόμενος δίνει το φιλί της ζωής σε ένα συνάδελφο του που μόλις ήρθε σε επαφή με καλώδιο υψηλής τάσης (1967)\n4.) Αυτός ο άντρας στάθηκε μόνος του, αρνούμενος να χαιρετήσει όπως όλοι ναζιστικά (1936).\n5.) Είναι η πρώτη μέρα μετά την απόφαση της κυβέρνησης της Σουηδίας να οδηγούν όλοι από την δεξιά πλευρά του δρόμου. (1967)\n6.) Κατά την διάρκεια του Β ‘Παγκόσμιου Πόλεμου, ένα αγόρι από την Αυστρία παίρνει στα χέρια του τα καινούργια του παπούτσια.\n7.) Ένας τυχαίος στρατιώτης με ένα πολύ δυνατό μήνυμα στο κράνος του: “Ο πόλεμος είναι κόλαση” Βιετνάμ, 1965\n8.) Μια γυναίκα 106 ετών από την Αρμενία φρουρεί το σπίτι της το 1990.\n9.) Αρκετά είδη ζώων συνηθίζονταν να χρησιμοποιούνται σε διάφορες ιατρικές θεραπείες το 1956.\n10.) Το 1967 δεν επιτρέπονταν σε γυναίκες να λάβουν μέρος στον Μαραθώνιο της Βοστώνης. Η Κάθριν Σγουίγκερ αγνόησε τον κανονισμό και έγινε η πρώτη γυναίκα που το έτρεξε τον Μαραθώνιο παρά τις προσπάθειες των διοργανωτών να την σταματήσουν.\n11.) Η τελευταία γνωστή φωτογραφία του Τιτανικού.\n12.) Ο Νίκολα Τέσλα διαβάζει ένα βιβλίο στο εργαστήριό του.\n13.) Ο σύζυγος προτεστάντης, η σύζυγος καθολική. Έτσι όταν πέθαναν θάφτηκαν αναγκαστικά σε δυο διαφορετικά νεκροταφεία. (Ολλανδία, 1888)\n14.) Εργάτες βάφουν τον Πύργο του Άιφελ, 1932.\n15.) Μια σπηλιά σε ένα παγόβουνο. Φωτογράφος ήταν ένα μέλος μιας βρετανικής Αποστολής στην Ανταρκτική, τον Ιανουαρίου του 1911.\n16.) Οι πρώτες μπανάνες φτάνουν στη Νορβηγία (1905)\n17.) Φωτογραφία από τους πρώτους σύγχρονους Ολυμπιακούς Αγώνες, Αθήνα (1896)\n18.) Η πρώτη πτήση των αδερφών Ράιτ (1903)\n19.) Ο Χένρυ Φόρντ με το πρώτο αυτοκίνητο που κατασκευάστηκε (1896)\n20.) Η Σάλλυ Χάλτερμαν, η πρώτη γυναίκα που πήρε άδεια για να οδηγήσει μοτοσυκλέτα. Ουάσιγκτον, 1937.\n21.) Η πρώτη δημόσια εμφάνιση γυναίκας με μπικίνι. Παρίσι, 1946.\n22.) ENIAC, ο πρώτος υπολογιστής (1940)\n23.) Σπούτνικ 1, ο πρώτος Σοβιετικός δορυφόρος, που μπήκε σε τροχιά (1957)\n24.) Ο Χάουαρντ Κάρτερ με τους βοηθούς του, βλέπουν για πρώτη φορά τη σαρκοφάγο του Αιγύπτιου βασιλιά Τουταγχαμών. (3 Ιανουαρίου του 1924)\n25.) Ο Λούις Γουανσκάνσκι, ο άνθρωπος που έκανε για πρώτη φορά μεταμόσχευση ανθρώπινης καρδιάς, στο νοσοκομείο Groote Schuur του Κέιπ Τάουν. Η φωτογραφία είναι τρεις ημέρες μετά τη χειρουργική επέμβαση (6 Δεκεμβρίου του 1967)\nΑυτές οι φωτογραφίες εξανθρωπίζουν την ιστορία και υπενθυμίζουν με σοκαριστικό τρόπο τι συνέβη στον πλανήτη μας, όχι στο πολύ μακρινό παρελθόν. Διδάξτε στα παιδιά σας την ιστορία και βεβαιωθείτε ότι δεν θα την ξεχάσουν. Οι νεώτερες γενιές θα σας ευχαριστήσουν αργότερα.


Αξίζει να δώσω ξανά Πανελλήνιες όταν απέτυχα ήδη μια φορά;\nΑρχική/Ψυχολογία/Teens/Αξίζει να δώσω ξανά Πανελλήνιες όταν απέτυχα ήδη μια φορά;\nFebruary 16, 2020 Teens, Ψυχολογία\nΤο παιδί μου απέτυχε στις Πανελλήνιες και φέτος ετοιμάζεται να προσπαθήσει ξανά. Είμαστε στο μισό της χρονιάς όμως, και εγώ δεν βλέπω κάποια ιδιαίτερη προσπάθεια.\nΑπό πλευράς του μάλιστα, παρατηρώ πως είναι στην ίδια κατάσταση. Μπορώ εγώ ως μητέρα του να την κινητοποιήσω να διαβάσει εφόσον εκείνη το ήθελε;\nΣτο ερώτημά σας απάντησε ο ψυχολόγος Δημήτρης Κατσαρός\nΟ όρος «αποτυχία» στις εξετάσεις έχει να κάνει κυρίως με τον στόχο που έχει ο κάθε «αποτυχών». Δηλαδή αν στοχεύει κάπου πολύ συγκεκριμένα οι πιθανότητες να πετύχει αυτόν το στόχο μικραίνουν. Ο Carl Jung, εξηγώντας αυτή την αναλογία είπε κάποτε πως «η δημιουργία ενός νέου πράγματος δεν επιτυγχάνεται ακριβώς από τη διάνοια αλλά από το ένστικτο παιχνιδιού που απορρέει από μια εσωτερική αναγκαιότητα».\nΤο δημιουργικό μυαλό… παίζει με τα αντικείμενα που αγαπά. Σε αυτό το πλαίσιο είναι βοηθητικό το παιδί σας να ξαναδώσει εξετάσεις διότι τα πράγματα που γίνονται «μια και έξω» προκαλούν ένα άγχος που δρα κατασταλτικά αφού η μια και μοναδική προσπάθεια απαιτεί εξοντωτική προετοιμασία.\nΓια να πετύχει κάποιος χρειάζεται να έχει την αίσθηση του ότι έχει «και άλλες προσπάθειες» ή όπως έλεγαν παλιά τα παιδιά όταν έπαιζαν ηλεκτρονικά παιχνίδια «και άλλες ζωές». Το «δεν πειράζει, ξαναπροσπάθησε» δεν μειώνει σύμφωνα με το παραπάνω πλαίσιο τη σοβαρότητα του στόχου.\nΣτηρίξτε το άτομο μέχρι το τέλος!\nΜάλιστα, βοηθά να οργανωθεί η προσπάθεια και σε περιπτώσεις μη ρεαλιστικού στόχου να αναθεωρηθεί αυτός ο στόχος έτσι ώστε να βιωθεί η επιτυχία. Είναι σαφές πως νιώθετε μια απογοήτευση η οποία έχει πάντα μέσα της την έννοια του «χαμένου χρόνου».\nΚαι ο «χαμένος χρόνος» έχει πάντα την έννοια του τέλους μέσα του γιατί αν ήταν άπειρος ο χρόνος δεν θα σκεφτόμασταν πως κάνοντας άκαρπες προσπάθειες «χάσαμε» μέρος του. Ο χρόνος λοιπόν και το τέλος του, δηλαδή το άγχος νικιέται με τη χωρητικότητα και αυτή εκδηλώνεται στην περίπτωση μιας νέας προσπάθειας με την υποστήριξη.\nΣας προτείνω να στηρίξετε το παιδί σας στην επόμενη προσπάθειά του, όχι τονίζοντας τα περσινά λάθη αλλά επισημαίνοντας τη φετινή δημιουργικότητα. Για να εμπνευστείτε ως προς αυτό σκεφτείτε πράγματα που σας κάνουν να καμαρώνετε για εκείνο το άτομο και εκφράστε τα με τρόπο που να τον βοηθά στον φετινό του στόχο.\nΆγχος αποτυχίας: Αν δεν πετύχω στις Πανελλήνιες, θα είμαι βάρος στους δικούς μου


Αποσύρονται όλα τα Boeing 737 Max 8 - FNews\nΚώστας Γεωργούλης Δημοσιεύθηκε Πέμπτη, 14 Μάρτιος, 2019 11:05:06\nΜετά το αεροπορικό δυστύχημα στην Αιθιοπία η Boeing αποφάσισε να αποσύρει όλα τα Boeing 737 Max 8.\nΟι πιέσεις στο εσωτερικό των ΗΠΑ ήταν πολύ μεγάλες προκειμένου να απαγορευθούν οι πτήσεις αεροσκαφών τύπου 737 Μax 8 και Max 9 της εταιρείας Boeing καθώς η μία μετά την άλλη, οι υπηρεσίες αεροπλοΐας ανά την υφήλιο καθήλωναν τα εν λόγω αεροσκάφη στο έδαφος.\nΗ Boeing δεν είναι μια οποιαδήποτε εταιρεία καθώς πρόκειται για «εθνικό σύμβολο» για τις ΗΠΑ.\nΟ Αμερικανός πρόεδρος, Ντόναλντ Τραμπ, ανακοίνωσε χθες ότι οι ΗΠΑ θα διατάξουν να καθηλωθούν όλα τα αεροσκάφη Boeing Co 737 MAX 8 και MAX 9. «Θα εκδώσουμε διάταγμα με επείγοντα χαρακτήρα για την καθήλωση όλων των αεροσκαφών 737 MAX 8 και 737 MAX 9 και την απαγόρευση των πτήσεων με αυτούς τους τύπους αεροσκαφών» τόνισε ο Τραμπ σε δημοσιογράφους στον Λευκό Οίκο.\nΑκολούθησαν οι ανακοινώσεις της Ομοσπονδιακής Υπηρεσίας Πολιτικής Αεροπορίας των ΗΠΑ (FAA), στις οποίες ανέφερε πως έδωσε εντολή να καθηλωθούν στο έδαφος προσωρινά τα Boeing 737 Max που πετούν στις ΗΠΑ λόγω των νέων δορυφορικών δεδομένων που συλλέχθηκαν και αναλύθηκαν, τα οποία αφορούν το αεροπλάνο των Αιθιοπικών Αερογραμμών που συνετρίβη.\nΗ απαγόρευση της πτήσης «θα διατηρηθεί για όσο χρόνο χρειαστούν πιο εκτενείς έρευνες, συμπεριλαμβανομένης της εξέτασης των πληροφοριών που περιέχουν» τα δύο μαύρα κουτιά του αεροσκάφους.\nΗ αμερικανική υπηρεσία προειδοποίησε ότι θα χρειαστεί να περάσουν μήνες πριν διορθωθεί πλήρως το πρόβλημα στο λογισμικό, σύμφωνα με το ΑΠΕ, διευκρινίζοντας ότι δεν ξέρει για πόσο χρόνο το αεροσκάφος αυτό θα παραμείνει καθηλωμένο στο αμερικανικό έδαφος.\nΠόσο μπορεί να κοστίσει στη Boeing η κρίση με τον στόλο των 737 Max\nΗ κρίση με τον στόλο των αεροσκαφών 737 Max εκτιμάται πως μπορεί να είναι για τη Boeing χειρότερη κι από εκείνη που είχε καθηλώσει το 2013 τα Dreamliner.\nΤο βραχυπρόθεσμο κόστος της πιθανής επιδιόρθωσης του λογισμικού είναι μάλλον διαχειρίσιμο για τη Boeing, αλλά το μεγαλύτερο οικονομικό κόστος είναι άγνωστο καθώς εξαρτάται από το εάν θα κλονιστεί η εμπιστοσύνη των αεροπορικών εταιρειών στο εν λόγω τζετ, το οποίο καταγράφει και τις μεγαλύτερες πωλήσεις. Σύμφωνα με τους New York Times, υπάρχουν παραγγελίες για 4.600 τέτοια αεροπλάνα, που μεταφράζονται σε μελλοντικά έσοδα ύψους 550 δισεκατομμυρίων δολαρίων.\nΜε όλα τα αεροσκάφη Max να είναι πλέον καθηλωμένα διεθνώς, προτεραιότητα της Boeing είναι να διορθώσει το πρόβλημα. Στην κατεύθυνση αυτή η εταιρεία συνεργαζόταν ήδη με τις αμερικανικές αρμόδιες αρχές για να αναπτυχθούν το update του λογισμικού και νέες οδηγίες εκπαίδευσης, μετά το δυστύχημα στην Ινδονησία, τον Οκτώβριο. Η ενημέρωση του λογισμικού αναμένεται τον επόμενο μήνα, αλλά η τελική λύση μπορεί να χρειαστεί ακόμα περισσότερο χρόνο, ανάλογα με το τι θα καθορίσουν οι αναλυτές ως αίτιο της συντριβής στην Αιθιοπία.\nΌσο περισσότερος χρόνος χρειαστεί για να βρεθεί η λύση, τόσο μεγαλύτερο θα είναι το τίμημα. Η επιδιόρθωση της μπαταρίας του Dreamliner σήμανε 465.000 δολάρια ανά αεροσκάφος, σύμφωνα με αναλυτές. Με βάση αυτό, η Boeing μπορεί να χρειαστεί να ξοδέψει 1 δισεκατομμύριο δολάρια για να επιλύσει τα ζητήματα των Boeing 737 Max.\nΣύμφωνα με το δημοσίευμα, αεροπορικές εταιρείες που έχουν 350 συνολικά τέτοια αεροσκάφη στον στόλο τους, έχουν αρχίσει να ζητούν αποζημιώσεις για τις απώλειές τους, όσο τα αεροπλάνα παραμένουν στο έδαφος. Πιστεύεται πως κοστίζει ένα εκατομμύριο δολάρια το να δοθεί τζετ αντικατάστασης για τρεις μήνες.\nΑσφαλώς, μία εταιρεία του μεγέθους της Boeing, με έσοδα που ξεπερνούν τα 100 δισεκατομμύρια δολάρια τον χρόνο- πιθανότατα μπορεί να απορροφήσει αυτά τα κόστη. Η μεγαλύτερη πρόκληση είναι όμως το πώς θα διαχειριστεί τις μελλοντικές παραγγελίες. Εάν οι παραδόσεις θα καθυστερήσουν, επειδή θα απαιτηθεί κάποιος ανασχεδιασμός του αεροσκάφους, η κατασκευάστρια εταιρεία θα κληθεί να προσφέρει μειωμένες τιμές στους πελάτες της.\nΥπάρχει κι ένας ευρύτερος κίνδυνος, εάν το πλήγμα στα Max διαρκέσει. Η Boeing να χάσει ορισμένους στρατηγικούς πελάτες μακροπρόθεσμα. Αυτό θα έδινε πλεονέκτημα στον ευρωπαϊκό ανταγωνιστή της, την Airbus. Δεν φαίνεται πάντως να επίκεινται ακυρώσεις παραγγελιών αυτή τη στιγμή.\nΑντί να κόψει ταχύτητα, πέρασε με το αμάξι του μέσα από φυλάκιο της αστυνομίας


Ελεύθερος ο αστυνομικός που κατηγορείται για τη δολοφονία του Τζορτζ Φλόιντ\nΚατέβαλε εγγύηση ύψους ενός εκατ. δολαρίων και αποφυλακίστηκε υπό όρους.\nΣύμφωνα με τον αμερικανικό Τύπο, ο πρώην αστυνομικός της Μινεάπολης, Ντέρεκ Σόβιν, ο οποίος είναι ο βασικός κατηγορούμενος για τη δολοφονία του Τζορτζ Φλόιντ, αφέθηκε ελεύθερος, καταβάλλοντας ως εγγύηση το υπέρογκο ποσό του ενός εκατομμυρίου δολαρίων.\nΣύμφωνα με τα δικαστικά έγγραφα, ο Ντέρεκ Σόβιν κατέβαλε το ποσό του 1 εκατ. δολαρίων και αφέθηκε ελεύθερος από τις εγκαταστάσεις της πολιτείας του Oak Park Heights, όπου κρατείτο. Ο ίδιος απελευθερώθηκε λίγο πριν από τις 11:30 π.μ., την Τετάρτη 7 Οκτωβρίου, υπό όρους.\nΑδιευκρίνιστο παραμένει, ωστόσο, το πού ακριβώς βρήκε το ποσό, ενώ ο Σύνδεσμος Αστυνομικών της Μινεσότα, που διαθέτει νομικό ταμείο άμυνας, δεν παρείχε χρήματα για την εγγύηση, όπως διαβεβαίωσε εκπρόσωπός του.\nΟ Σόβιν είχε την επιλογή να καταθέσει εγγύηση για 1,25 εκατομμύρια δολάρια χωρίς όρους ή 1 εκατομμύριο δολάρια με όρους. Υπό τις προϋποθέσεις της απελευθέρωσής του, πρέπει να παρευρεθεί σε όλες τις παραστάσεις του δικαστηρίου, δεν μπορεί να έχει άμεση ή έμμεση επαφή - συμπεριλαμβανομένων των social media - με κανένα μέλος της οικογένειας του Φλόιντ, δεν μπορεί να εργαστεί στην επιβολή του νόμου ή την ασφάλεια, ενώ πρέπει να παραδώσει τυχόν άδειες οπλοφορίας που διαθέτει.\nΟι άλλοι τρεις αξιωματικοί που, επίσης, κατηγορούνται για τη δολοφονία Φλόιντ, κατέθεσαν στο παρελθόν ποσά εγγύησης 750.000 δολ. και ήταν ελεύθεροι, εν αναμονή της δίκης που θα λάβει χώρα τον προσεχή Μάρτιο.\nΥπενθυμίζεται ότι ο Τζορτζ Φλόιντ πέθανε στις 25 Μαΐου, όταν ο Σόβιν έβαλε το γόνατό του στον λαιμό του για 8 λεπτά και 46 δευτερόλεπτα, αποκόβοντάς του την αναπνοή. Ο θάνατος του Φλόιντ ξεσήκωσε κύμα διαδηλώσεων σε όλο τον κόσμο για τα δικαιώματα των μαύρων, με την αφροαμερικανική (και όχι μόνο) κοινότητα να ζητά την απονομή δικαιοσύνης.\n15 μεγάλες εικόνες από την εξέγερση για τη δολοφονία του Floyd\nΣτο μεταξύ, ο Σόβιν και οι τρεις άλλοι αξιωματικοί απολύθηκαν από το αστυνομικό σώμα. Ο Σόβιν κατηγορείται για δολοφονία δεύτερου βαθμού, δολοφονία τρίτου βαθμού και ανθρωποκτονία. Οι Λέιν, Κουένγκ, και Τάο κατηγορούνται για συνέργεια σε δολοφονία δεύτερου βαθμού και ανθρωποκτονία.


Δημοσκόπηση ΡΙΚ: Μάχη στήθος με στήθος Παπαδόπουλου – Μαλά - Napa News\nΔημοσκόπηση ΡΙΚ: Μάχη στήθος με στήθος Παπαδόπουλου – Μαλά\nΔημοσκόπηση του Κρατικού Ιδρύματος Κύπρου για τις Προεδρικές Εκλογές προβλήθηκε το βράδυ της Πέμπτης (21/12) από την εταιρία CYMAR Market Research.\nΗ σχετική δημοσκόπηση με δείγμα 1010 ατόμων διενεργήθηκε μεταξύ 11 – 15 Δεκεμβρίου με τυχαία στρωματοποιημένη δειγματοληψία μέσω τηλεφωνικών συνεντεύξεων.\nΣτον πρώτο γύρο των Προεδρικών Εκλογών ξεχωρίζουν δυο στοιχεία: Από τη μία, η μάχη στήθος με στήθος που δίνουν οι Νικόλας Παπαδόπουλος και Σταύρος Μαλάς για να βρεθούν στον δεύτερο γύρο των εκλογών. Από την άλλη, αξιοσημείωτο είναι ότι σ' αυτή την έρευνα, ο υποψήφιος με το ΕΛΑΜ για την Προεδρία, Χρίστος Χρίστου, ξεπερνάει σε ποσοστά τον υποψήφιο Πρόεδρο, Γιώργο Λιλλήκα.\nΣυγκεκριμένα, στην κάρτα της αδιευκρίνιστης πρόθεσης ψήφου, ο Νίκος Αναστασιάδης λαμβάνει 30% με τους Νικόλα Παπαδόπουλο και Σταύρο Μαλά να καταγράφουν 15%. Ο Χρίστος Χρίστου βρίσκεται δυο μονάδες πάνω από τον Γιώργο Λιλλήκα αφού ο πρώτος φέρεται να λαμβάνει 4% και ο δεύτερος 2%.\nΣτη διευκρινισμένη ψήφο με δείγμα 673 άτομα, ο Νίκος Αναστασιάδης προηγείται με ποσοστό 41 – 49%, οι Μαλάς και Νικόλας στο 19,5 – 25,5%, ο Χρίστου φαίνεται να συγκεντρώνει μεταξύ των ποσοστών 4 – 8% ενώ ο Γιώργος Λιλλήκας κυμαίνεται στο 2 – 4%.